Zibergela » Archive for Multimedia\n“Multimedia” kategoriarako artxiboa\nIruzkinak ezgaituta\tMar\nGigapan, argazki panoramikoen gunea\nepiola -k Multimedia -n argitaratua, tags: gigapan\tArgazkiak argitaratzeko hainbat gune daude Interneten, ezagunena Flickr izango da, baina antzeko zerbitzua eskaintzen duten beste batzuk badaude. Gigapan izeneko webgunea, erresoluzio handiko argazki panoramikoak argitaratzeko prestatuta dago. Argazki horien xehetasunak ikusteko funtzionalitate batzuk ere eskaintzen ditu zoomak; esatera baterako, oso urruneko toki, gauza edo pertsona bat bertan ikustea uzten du. Argazkian azaltzen diren toki bitxi horiek markatu egin daitezke; horrela, hurrengo ikusten duenak zuzenean jo dezake bertara. Gigapanek argazki panoramiko horiek atera ahal izateko makina robotizatuak ere sartzen ditu.\nIruzkinak ezgaituta\tAbe\nMultimedia formatuen arazoentzat soluzioa FormatFactory\nepiola -k Multimedia -n argitaratua, tags: formatfactory, Multimedia\tNork ez ditu izan arazoak audio edo bideo fitxategi batekin erreproduzitzerako garaian? Okerreko formatuan dagoela, ordenagailuak ez duela ongi irakutzen fitxategi mota hori. FormatFactory da arazo horientzako soluzioa, multimedia fitxategiak formatuz aldatzeko tresna. Audio edo bideo fitxategiak formatu batetik bestera alda daitezke, bideoak sakelakoen pantailara egokitu. Hori guztia egin daiteke FormatFactory aplikazioarekin horretan aditua izan gabe.\nBaina FormatFactoryk ez du soilik balio formatu bihurketak egiteko, akatsdun fitxategiak konpontzeko ere balio du, eta baita beraien tamaina txikitzeko ere. DVDtik informazioa erauzteko aukera ematen du, eta baita irudiekin oinarrizko eragiketa batzuk egiteko ere. Arazo asko konpondu ditzakeen tresna da.\nKalean da Songbird, musika nabigatzaile askea\nepiola -k Multimedia -n argitaratua, tags: songbird\tHiru urte garatzen aritu ondoren, azkenik kalean Songbird musika nabigatzailea. Software librean garatua izan denez, batzuek iTunes askea bezala ere bataiatu dute. Mozilla Firefox-en beste ezaugarri batzuk ere baditu; esate baterako, gehigarriak garatzeko aukera ematen du. Windows, Linux eta Mac plataformatarako bertsioak daude. Bere funtzionamendua edozein musika erreproduzitzailetik haratago doa. Izan ere, abesti bat entzuten hastean, Last.fm-en dauden beste abestiak erakusten ditu, YouTubeko bideoak, Flickr-eko argazkiak eta abar. Gehigarrien zerrenda etengabe hazten doanez, tarteka bisita bat egin eta bertan dagoena arakatzea komeni da. Oraindik lehenengo bertsioa kaleratu da eta hobekuntzak behar ditu. Hala ere, zer egin behar duten ongi dakite, horretarako osatu duten errepide-mapa ikusi besterik ez dago.\nIruzkinak ezgaituta\tMai\nNahi duzu zure telebista kanala?\nepiola -k Multimedia -n argitaratua, tags: bambuser, hagoTV, telebista, vpod.tv, woho, youtube\tOrain arte telebista enpresa handien eremua izan da, baina Interneten erabilera zabaltzen ari den neurrian, hori aldatzen ari da. Ezaguna da YouTubek Internet bidezko bideoari eman dion bultzada, bada, orain grabatutako bideoak ez ezik, zuzeneko emanaldiak ere eskain daitezke. Hori da Interneteko telebista, edozeinek izan dezake kanal propio bat eta bere emanaldiak eskaini.\nTresna asko Beta moduan egon arren, funtzionalitate asko dituzte. Gaur egun Beta egoeran egoteak ez du esan nahi probatarako soilik denik, Google da horren adibide garbiena, argitaratzen dituen ia tresna guztiak era horretara jartzen baititu. Ohiko eran bideoak igotzeaz gain, sakelakoarekin grabatu eta igotzeko aukera ematen dutenak, funtzionalitate sozialak eskaintzen dituztenak aurki daitezke. Azaleratzen ari den eremu bat izanik, bakoitza bere txokoa bilatzen ari da.\nEuropan sortutako proiektu hau indarra hartzen ari da pixkanaka YouTuberen aurrean. Gainera, Vpod proiektuak baditu ezaugarri batzuk besteetatik bereizten dutenak. Ohiko erreproduzigailuaz gain, norbere telebista kanala sortzeko aukera ematen du. Horretarako, Studio izeneko web aplikazio bat erabili behar da. Aplikazio horrek, bideoak sortu, partekatu, editatu eta argitaratzeko balio du, besteak beste.\nVpoden beste ezaugarri garrantzitsu bat sakelakoetatik atzitzeko aukera da. Aplikazioen ezaugarriek uzten duten neurrian, ordenagailutik erabil daitezken tresna guztiak erabil daitezke sakelakotik ere. Eremu honetan, YouTuberi aurre hartu diola iritzi diote adituek.\nBoxTV aplikazioarekin etxeko egongelatara iritsi nahi du. Aplikazioa telebista, DVD eta bestelako gailutan integratzeko lanean ari dira. Horrela, IPTV teknologia bitartez sareko eduki guztiak ikusi ahal izango dira etxeko egongelatik mugitu gabe.\nEzaugarri horiez gain, komunitatea sortzeko aukera eta garatzaileentzako API bat ere eskaintzen du. Lehen aipatu bezala, YouTubetik bereizteko ahalegin berezia egiten ari dira, eta lortzen ari direla dirudi.\nLabetik atera berria (Alpha egoeran dago) den tresna honek, eskuko telefonoaren ezaugarriei zuku asko ateratzeko aukera ematen du. Oraindik funtzionamenduak akats batzuk dituen arren, oso interesgarria da egiten duten proposamena. Laburbilduz, sakelakoaren kamera aprobetxatuz, Interneten zuzenean emititzeko aukera ematen du Bambuserek. Horretarako, telefonoak Internetera konektatzeko duen GPRS, 3G edo Wi-Fi sarea erabiltzen du, eta lortzen ari den irudiak Bambuseren zerbitzarira bidaltzen ditu.\nIkusleen artean eragiteko aukera ere ematen du, izan ere, emanaldia dagoen bitartean, txat sistema bat erabil dezakete ikusleek irudiak emititzen ari denarekin komunikatzeko. Gainera, grabatzen ari dena ez da sakelakoan gordetzen, haien zerbitzarietan baizik, horrela gailuarekin izan daitezkeen memoria arazoak saihesten dira.\nHemen aurkeztu diren bi aukerez gain, askoz gehiago aurki daitezke sarean. YouTube bera ere hor dago, norbere kanal propioa sortzeko aukera ematen du. Gainera, telebista batzuk bere plataformaz baliatu dira Interneteko telebistara jauzi egiteko. Sortzen ari diren aukera berrien artean, Hago TV eta Woho daude, besteak beste. Kanala erabiltzaile batena izan beharrean, egilea komunitatea bera izateko aukera ematen du HagoTVk. Horretarako, zenbait kategoria sortu dituzte, eta erabiltzaileak aukeratzen du bere bideoa zein kategoriatakoa den.\nAplikazio berri asko daude, eta normala izango litzateke batzuk bidean geratzea. Hala ere, guztiek merezi dute probatzea, bakoitzak bere nortasun ikutua ematen baitio aplikazioari.\nepiola -k Multimedia -n argitaratua, tags: bideokonferentzia, ekkotv\tOraindik ere aurrez aurreko bilerek indarra duten arren, teknologia berriek horietako asko ordenagailu aurretik mugitu gabe egiteko aukera eskaintzen dute. Bideokonferentzia tresna ez da oraingo kontua, baina orain dauden tresnekin denbora eta diru asko aurrez daiteke bileretan. Horietako tresna bat da ekkoTV; hiru lagunen arteko bideokonferentzia bat egiteko plataforma da. Bere ezaugarrien artean hauexek aipa daitezke: gaur egun denetarako erregistratzea eskatzen dela eta, ekooTVn ez da erregistrorik egin behar; gainera, txat sistema du, ahotsak huts eginez gero, txat bidez komunikatzeko aukera izango lukete erabiltzaileek.\nEkkoTV erabiltzen hasteko, konektatu nahi den erabiltzaileei sistemak ematen duen helbidea bidaliko zaie. Horiek gelara sartzen direnean, webcama, mikroa eta bozgorailuak martxan jarri eta ekin bideokonferentziari.\nPhotoshop Express kalean, polemika eta guzti\nepiola -k Multimedia -n argitaratua\tDuela pare bat aste aurkeztu zuten Adoberen Photoshop Express\naplikazioa, irudien tratamendurako programa ezagunenaren weberako\nbertsioa. Aplikazio berri horrek irudiei oinarrizko ukituak egiteko\nbalio du. Eta, horretarako, ez dago programarik instalatu beharrik,\nguztia Photoshop Expressen webgunean egiten baita. Irudiak gordetzeko,\n2 GBko espazioa ere uzten dio erabiltzaileari.\nBaina polemika bat sortu da; izan ere, programaren erabilera\nlizentziak atal ilun bat du. Laburbilduz, bertan zera dio, webgunera\nigotzen diren irudiekin Adobe-k nahi duena egin dezakeela, beraiek\negina dela esatea izan ezik. Kontu honek sekulako zalaparta sortu du\neta badirudi Adobekoak beste lizentzia bat prestatzen ari direla,\nerabiltzailearen obra hobeto tratatuko duena. Bitartean, lizentzia\nkontu horiek argitu arte, probak interes berezirik ez duten argazkiekin\nsoilik egitea izango da onena.\nBerri osoa irakurri »\nApplek saltzen du musika gehien AEBetan\nepiola -k Multimedia -n argitaratua\tPasa den astean atera den berriak dioenez, Apple da AEBetan musika\ngehien saltzen duen enpresa. Diskoetxeak eta bitartekariak egurtzen ari\nden krisia izan da horren arrazoia; izan ere, pirateria eta Interneten\nzabalkundea gauza estu jartzen ari zaizkie. Baina krisi garaietan beti\nazaltzen dira beste negozio aukera batzuk, eta hori oso ongi ikusi du\nSteve Jobs-en enpresak. Eta Applek musika Internet bidez saltzeko duen\ndendak, iTunes izenekoak, sekulako gorakada izan du. Datuak denda\nfisikoetako salmentak eta Interneteko salmentak batuta eman dituzte.\nHala eta guztiz ere, iTunesek saltzen du musika gehien, eta Wal-Mart,\nBest Buy eta halako ohiko denda tradizionalei aurre hartu die lehen\naldiz. Nahiz eta AEBak urrun geratu, Euskal Herrian ere hasi beharko\ndute burua altxa eta beste herrialdeetan gertatzen ari denari arreta\nForvo: hitzak ahoskatzen\nepiola -k Multimedia -n argitaratua\tHitz jakin bat nola ahoskatzen den jakiteko webgune aproposa da Forvo.\nWebgune hori komunitateak elikatzen du, eta edozein izan daiteke\nkomunitate horretako partaide. Hitzak hiru eratara sailkatuta daude:\nhizkuntzen arabera, kategoriaren arabera eta ahoskatu diren ordenan.\nMomentu honetan 177 hizkuntzatako hitzak daude ahoskatuta, tartean\neuskarazko hitzak ere badaude. Hizkuntza bat aukeratzen denean, azkena\nahoskatu diren hitzak azaltzen dira, eta norbaitek ahoskatu zain\ndaudenak ere bai. Hori da erabiltzailearen elkarlana eskatzen duen\natala, hitzak ahoskatzea; horrela bilduma handitzen joan dadin. Hitza\nnola ahoskatzen den grabatzerakoan errepikatzeko aukera ere ematen du,\nez bada nahi bezain ongi grabatu. Nola ahoskatu behar den ikasi eta\nerakusteko gune interesgarria.\nIruzkin 1 »\t« Berri zaharragoak


28/2018 Errege Lege-dekretuak araudiari ekarritako aldaketak berrikuntza garrantzitsuak dakartza langile autonomoen kolektiboarentzat. 2019ko urtarrilaren 1etik, autonomoak, lehen aldiz, kotizatu egin beharko du kontingentzia profesionalengatik nahitaez; hau da, babes integrala jasoko du mutualitatetik, bai gaixotasun arrunten kasuan, bai laneko istripuen egoeretan edo gaixotasun profesionalen kasuan. Horrez gain, nahitaezkoa izango da autonomoak jardun profesionala uzteagatik edota langabeziagatik kotizatzea ere.\nHoriexek dira berrikuntza nagusiak; izan ere, orain arte, laneko istripuen edo gaixotasun profesionalen estaldura barnean hartzea nahiz jarduna uzteari zegokion estaldura aukerakoak ziren langile autonomoentzat.\nHala, kolektibo horri zerbitzu eta prestazio gehiago ematea adierazten du berrikuntza horrek:\nKontingentzia profesionalen estaldurarekin (istripu edo gaixotasun profesionalak), osasun-laguntza osoa izango dute eskura, horien barnean hartuta lekualdaketak, larrialdiak, ospitaleratzea, sendagaiak, ebakuntza kirurgikoak, errehabilitazioa, etab. Mutualitateari dagokio baja ematea.\nALDI BATERAKO EZINTASUNAGATIKO PRESTAZIO EKONOMIKOA\nIstripu edo gaixotasun profesional batengatik baja hartzen denean:\n– Oinarri arautzailearen % 75 ordainduko da, baja ematen den egunaren hurrengotik hasita.\nGaixotasun arrunten kasuan edo lanetik kanpoko istripuetan:\n– Oinarri arautzailearen % 60 ordainduko da, baja ematen den egunaren ondoko 4.etik hasita, eta % 75 ordainduko da, 21. egunetik aurrera.\nBALIAEZINTASUNIK GABEKO LESIO IRAUNKORRENGATIKO, EZINTASUNAGATIKO ETA HERIOTZAGATIKO PRESTAZIOAK\nKontingentzia profesionalen estalduraren bidez, osasun-laguntzarako eta baja garaiko prestaziorako ez ezik, laneko istripuaren ondoriozko beste prestazio batzuetarako ere eskubidea izango du autonomoen kolektiboak.\n– Kalte-ordainak, baliaezintasunik gabeko sekuelen aurrean.\n– 24 hilekori dagokien kalte-ordaina, ezintasun iraunkor partzialen kasuan.\n– 40 hilekori dagokien kalte-ordaina edo oinarri arautzailearen % 55eko edo % 75eko biziarteko pentsioa, ezintasun iraunkor osoaren kasuan.\n– Oinarri arautzailearen % 100eko biziarteko pentsioa, ezintasun absolutuaren kasuan.\n– Oinarri arautzailearen % 100eko biziarteko pentsioa + % 45eko edo % 50eko osagarria, baliaezintasun handiaren kasuan.\n– Alarguntza- eta zurztasun-pentsioak eta kalte-ordainak edota aurreko ahaideen aldekoak, heriotza kasuan. Zenbateko horiei laguntza sozial bat eransten die Mutualiak, heriotzagatiko laguntza gisa.\nJARDUERA UZTEAGATIKO PRESTAZIO EKONOMIKOA\nJarduna uztegatik kotizatzen dutenez, oinarri arautzailearen % 70 kobratzeko eskubidea izango dute, beraiek nahi gabe jarduna uzten denean. Kotizazio-aldiaren arabera, prestazioa 24 hilabetera arte iritsiko da.\n– Justu jarduna utzi aurretik eta etenik gabe gutxienez 12 hilabetean kotizatzea.\n– Jarduna erabat uztea eta behar bezala egiaztatzea.\n– 32/2010 Legeko 4. eta 5. artikuluetan ezarritako kasuak. (Mutualitateen 35/2014 Legearen azken xedapenetatik bigarrenak aldatua).\nInformazio liburuxka deskargatu\nTriptiko elebiduna deskargatu


Espetxetik atera dira 'proces'eko presoak, hirugarren graduaren lehen egunean\nKataluniako espetxeetako tratamendu-batzordeek emandako hirugarren graduari esker, etxetik kanpo igaroko duten lehen asteburua izango da.\n''Proces''eko presoak erdi-askatasunean hasi dira kartzelatik ateratzen\nKataluniako 'proces'arekin lotuta preso dauden buruzagi independentistak zigorra betetzen ari diren espetxeetatik atera dira gaur goizean, eta lehen aldiz erdiaskatasunaz gozatu ahal izango dute, Kataluniako espetxeetako tratamendu-batzordeek eman dieten hirugarren graduari esker. Hori horrela, asteburua etxean igaro ahal izango dute.\nLledoners, Wad Ras eta Puig de les Basses espetxeetako batzordeek bederatzi presoei Espetxe Araudiko 83. artikuluan aurreikusitako erregimen irekiaren modalitatea aplikatzea erabaki dute, eta, beraz, egunean 8 eta 11 ordu bitartean joan beharko dira espetxera lo egitera, normalean astelehenetik ostegunera.\nHorrela, "procés"eko presoei emandako erdi-askatasuneko erregimena gaur gauzatu da, eta, beraz, asteburu osoa igaroko dute espetxetik kanpo; izan ere, berehala indarrean sartzen den neurria da, eta epailearen aginduz bakarrik eten edo baliogabetu daiteke.\nCarme Forcadell Kataluniako Parlamentuko presidente ohia izan da kartzelatik irteten lehena, goizeko zazpiak baino lehen Wad Ras (Bartzelona) espetxetik atera da, eta auto batera igo da adierazpenik egin gabe.\nOndoren, Oriol Junqueras Generalitateko presidenteorde ohia, Jordi Turull eta Raül Romeva kontseilari ohiak eta Jordi Cuixart Omnium Culturaleko presidentea atera dira Lledonerseko kartzelatik.\nGeroago, Josep Rull eta Joaquim Forn kontseilari ohiek eta Jordi Sanchez ANCko presidente ohi eta diputatu ohiak utzi dute kartzela. Figuereseko (Girona) Puig de les Basses espetxetik atera den azkena Dolors Bassa kontseilari ohia izan da.\nJordi Cuixartek mezu bat argitaratu du Twitterren: "Hirugarren gradua ez da ezer".\n"Errepresio guztia, erbesteratuen itzulera eta Kataluniaren autodeterminazioa erdiesteko borrokan jarraituko dugu. Gora Kataluniako Errepublika. Gara eta izango gara! ", idatzi du Cuixartek.\nBestalde, Jordi Turullek Rac1 irratian esan duenez: "Ikusiko dugu zenbat irauten duen honek guztiak. Denek dakite Fiskaltza harraparia dela, mendekuari dagokienez ".\nFiskaltzak helegitea jarri du orain arte 'procés'eko presoen espetxe-erregimena arintzeko neurri eta baimen guztien aurka, eta, beraz, litekeena da hirugarren graduaren kasuan ere hala egitea; izan ere, kasu honetan Auzitegi Gorenak izango du azken hitza.


Zozketak - Uriola.eus\nEskuratu Nafarroa hegoaldeko produktu-sorta\nNafarroa hegoaldeko produktu goxoekin osatutako Errigoraren bi saski ditugu URIOLAko lagunen artean banatzeko. Parte hartu zozketan eta eskuratu zure saskia!\nEskuratu bi sarrera Bilbao Basket-Huesca partidurako\nEH Bildu koalizioak, Bilboko Udalaren eskutik, 10 sarrera bikoitz eskuratu ditu ostiraleak, urriak 19, 20:00etan, Bilbao Arenan, Huesca taldearen aurka Bilbao Basketek jokatuko duen LEB Oro partidurako.\nBeste partida batzutako sarrerekin egin bezala, oraingoan ere, sarrera hauei uko egin die koalizioak, eta URIOLAko zozketen bidez, herritarren artean banatzea erabaki du. Beraz, parte hartu zozketan eta eskuratu zure sarrera!\nEskuratu bi sarrera Bilbao Basket-Tau Castello partidurako\nEH Bildu koalizioak, Bilboko Udalaren eskutik, 10 sarrera bikoitz eskuratu ditu asteazkenean, urriak 10, 20:00ean, Bilbao Arenan, Tau Castello taldearen aurka Bilbao Basketek jokatuko duen Liga Endesako partidurako.\nEskuratu 2 sarrera Chichinabo Cabaret ikusteko\nUgaitz Alegria, Irene Bau edota Olatz Ganboa aktoreak biltzen dituen “Chichinabo Cabaret” ikuskizuna Euskalduna Jauregian Abuztuaren 30etik Irailaren 6ra izango da.\nUriolak 2 sarrera zozketatuko ditu, Irailaren 2 (igandea) 19:00etan izango den emanaldirako.\nEskuratu 2 sarrera BBK Live jaialdirako\nEH Bildu koalizioak, Bilboko Udalaren eskutik, 16 sarrera bikoitz eskuratu ditu uztailaren 12an, 13an eta 14an, Kobetamendin ospatuko den BBK Live jaialdirako. EH Bildu koalizioak urtean zehar jasotzen dituen sarrera guztiekin egin duen bezala, oraingoan ere, sarrera hauei uko egin die, eta URIOLAko zozketen bidez, herritarren artean banatzea erabaki du. Beraz, parte hartu zozketan eta eskuratu zure sarrera!\nEskuratu bi sarrera Pablo Alboranen kontzerturako\nEH Bildu koalizioak, Bilboko Udalaren eskutik, 5 sarrera bikoitz eskuratu ditu Eekainaren 1ean, ostirala, 21:30ean, Bilbao Arenan Pablo Alboranek eskainiko duen kontzerturako. BBK Live jaialdirako, Bilbao Basketen partiduetarako edota Isabel Pantojaren kontzerturako sarrerekin egin bezala, oraingoan ere, sarrera hauei uko egin die koalizioak, eta URIOLAko zozketen bidez, herritarren artean banatzea erabaki du. Beraz, parte hartu zozketan eta eskuratu zure sarrera!\nEskuratu bi sarrera Bilbao Basket vs Baskonia partidurako\nEH Bildu koalizioak, Bilboko Udalaren eskutik, 10 sarrera bikoitz eskuratu ditu igandean, maiatzak 13, 12:30ean, Bilbao Arenan, Baskonia taldearen aurka Bilbao Basketek jokatuko duen Liga Endesako partidurako. BBK Live jaialdirako, Isabel Pantojaren kontzerturako edota Bilbao Basketen beste partida batzutako sarrerekin egin bezala, oraingoan ere, sarrera hauei uko egin die koalizioak, eta URIOLAko zozketen bidez, herritarren artean banatzea erabaki du. Beraz, parte hartu zozketan eta eskuratu zure sarrera!\nEskuratu bi sarrera 'Harlem Globetrotters' Ikusteko\nEH Bildu koalizioak, Bilboko Udalaren eskutik, 10 sarrera bikoitz eskuratu ditu asteartean, maiatzak 8, 19:00etan, Bilbao Arenan, 'Harlem Globetrotters' taldearen ikuskizunerako. BBK Live jaialdirako, Isabel Pantojaren kontzerturako edota Bilbao Basketen beste partida batzutako sarrerekin egin bezala, oraingoan ere, sarrera hauei uko egin die koalizioak, eta URIOLAko zozketen bidez, herritarren artean banatzea erabaki du. Beraz, parte hartu zozketan eta eskuratu zure sarrera!\nEskuratu bi sarrera Bilbao Basket vs Andorra partidurako\nEH Bildu koalizioak, Bilboko Udalaren eskutik, 10 sarrera bikoitz eskuratu ditu igandean, apirilak 22, 12:30ean, Bilbao Arenan, Morabanc Andorra taldearen aurka Retabet Bilbao Basketek jokatuko duen Liga Endesako partidurako. BBK Live jaialdirako, Isabel Pantojaren kontzerturako edota Bilbao Basketen beste partida batzutako sarrerekin egin bezala, oraingoan ere, sarrera hauei uko egin die koalizioak, eta URIOLAko zozketen bidez, herritarren artean banatzea erabaki du. Beraz, parte hartu zozketan eta eskuratu zure sarrera!\nEskuratu bi sarrera Bilbao Basket vs Gran Canaria partidurako\nEH Bildu koalizioak, Bilboko Udalaren eskutik, 10 sarrera bikoitz eskuratu ditu asteazkenean, apirilak 11, 20:00etan, Bilbao Arenan, Gran Canaria taldearen aurka Retabet Bilbao Basketek jokatuko duen Liga Endesako partidurako. BBK Live jaialdirako, Isabel Pantojaren kontzerturako edota Bilbao Basketen beste partida batzutako sarrerekin egin bezala, oraingoan ere, sarrera hauei uko egin die koalizioak, eta URIOLAko zozketen bidez, herritarren artean banatzea erabaki du. Beraz, parte hartu zozketan eta eskuratu zure sarrera!\nEskuratu bi sarrera Bego Vicarioren omenaldirako\nBilbon euskaraz egiten diren ekimenak sustatzeko eta euskal kultura indartzeko, URIOLAren lagunak Loraldia Festibalera gonbidatuko ditugu. Horretarako, hainbat sarrera zozketatuko ditugu hilabete honetan. Asteazkenean, AZ Golem zineman, Bego Vicario. Ametsak mugimenduan ikuskizunerako sarrera bikoitza zozketatuko dugu.\nFilm laburrak: Geroztik ere. Zureganako grina. Nigatik galdetu ezazu. Haragia. Jane. Beti bezperako koplak. Areka.\nEuskal Herriko Unibertsitateko irakaslea, artista eta aktibista, Bego Vicariok (Caracas, 1964) ikus-entzunezko mintzairaren arau eta kodeak askatasun osoz eraldatu ditu animazio teknika desberdinekin jolasean. Bere lanek mundu osoan zehar bidaiatu dute eta hamaika sari pilatu dituzte ibilbidean. Eskola sortzailea, aitzindaria Euskal Herriko animazio esperimentalaren alorrean, egunerokotasunaren gordintasuna artelana bihurtzen du.\nLoraldiak Bego Vicarioren lana omendu nahi du emanaldi honekin, horretarako, artistarekin solasaldian bere lanak dastatu ditugu. Sortzaileak eta euren sormena hobeto ulertzeko eta ezagutzeko hainbat solasaldiak antolatu ditugu. Emanaldi batzuk baino lehen aurkezpen bereziak antolatu ditugu, bertan sormenari buruzko informazioa eta interpretatzeko giltzak eskainiko dira.\nMartxoaren 21ean, 20:00etan, Golem 1 zineman Azkuna Zentroa (60 min)\nIratxe Fresnedak gidaturik Bego Vicario (Caracas, Venezuela, 1962) zinegile bizkaitarraren sormena interpretatzeko saio bat eskainiko dugu. Vicariok burutu dituen hainbat film ikustearekin batera zinegilea ezagutuko dugu hurbil hurbiletik.\nEskuratu bi sarrera 'Oteizak 110' ikusteko\nBilbon euskaraz egiten diren ekimenak sustatzeko eta euskal kultura indartzeko, URIOLAren lagunak Loraldia Festibalera gonbidatuko ditugu. Horretarako, hainbat sarrera zozketatuko ditugu hilabete honetan. Igandean, Euskalduna Jauregian, Oteizak 110 ikuskizunerako sarrera bikoitza zozketatuko dugu.\nKukai + Tanttaka\nDantza + ikus-entzunezkoak\nKukai dantza taldeak Oteiza berreskuratuko du, ikuskizun berri bat egiteko. Espazio berezietan (antzokitik at) plazaratzeko koreografia da. Euskalduna Jauregiko hormetan Oteizaren arte lanak proiektatuko dira eta publiko artean kokatutako 5 dantzarik koreografia berri bat eskainiko digute Oteiza gogoan. Ikuskizun bakarra (ez da berriro errepikatuko). Dantza Sari Nazionala irabazi ondoren Kukai dantza konpainiak artea eta dantza garaikidea ekarriko du eszenara.\nKoreografia: Jon Maya\nDantzariak: Kukai Dantza (Alain Maya, Eneko Gil, Ibon Huarte, Izar Aizpuru, Jon Maya, Nerea Vesga eta Urko Mitxelena)\nMusika: Mikel Urdangarin, Bingen Mendizabal, Rafa Rueda, Mikel F. Krutzaga\nIrudiak: David Bernues\nEszenografia: Fernando Bernues\nEmanaldi hau beste ordu hauetan ikus daiteke ere: 11:30etan eta 12:30etan (hiru aldiz errepikatzen baita). Gure sarrerak 13:30ean hasten den emanaldirako izango dira\nEskuratu bi sarrera 'Estitxu gogoan' ikusteko\nBilbon euskaraz egiten diren ekimenak sustatzeko eta euskal kultura indartzeko, URIOLAren lagunak Loraldia Festibalera gonbidatuko ditugu. Horretarako, hainbat sarrera zozketatuko ditugu hilabete honetan. Larunbatean, BBK Aretoan, Estitxu gogoan ikuskizunerako sarrera bikoitza zozketatuko dugu.\nRobles-Aranguiz familia (3 belaunaldi) + Niko Etxart + Gontzal Mendibil + Jose Mari Iriondo\nIkuskizuna (musika, dantza, ikus-entzunezkoa, umorea…)\nEstitxu kantautore aitzindaria izan zen euskal kantagintza berrian 60ko hamarkadan. Lourdes Iriondo eta Maite Iridinekin batera euskal eszena biztu zuen garai ilunetan. Ikuskizun honen bidez, gogora ekarriko ditugu haren ahots paregabea, kanta ederrak eta irria. Aurten, 25 urte bete dira Beskoitzen jaiotako kantari bilbotarra zendu zela. Urteurren honetan, sendiak ikuskizun hau taularatzea erabaki du. Umore onean, Estitxuren kantu eta kontu anitz entzungo ditugu eszenatokian.\nSortzaileak eta euren sormena hobeto ulertzeko eta ezagutzeko hainbat solasaldiak antolatu ditugu. Emanaldi batzuk baino lehen aurkezpen bereziak antolatu ditugu, bertan sormenari buruzko informazioa eta interpretatzeko giltzak eskainiko dira.\nEskuratu bi sarrera 'Sagartu' ikusteko\nBilbon euskaraz egiten diren ekimenak sustatzeko eta euskal kultura indartzeko, URIOLAren lagunak Loraldia Festibalera gonbidatuko ditugu. Horretarako, hainbat sarrera zozketatuko ditugu hilabete honetan. Larunbatean, Campos Antzokian, Sagartu ikuskizunerako sarrera bikoitza zozketatuko dugu.\nSagarra da sormen-iturriaren abiapuntua dantza eta teatroa uztartzen duen ikuskizun honetan. Sagar kultura itzal luzea izan du gure herrian. Sagarra tentazioa da. Sagardotegiaren mamia. Gosea baretzen du eta aldi berean, sagar gehiagoren gosea piztu. Horrela, sagarrak dantza egiten du eta ikuskizun ikusgarri bihurtu da.\nAlde batetik, Hika teatro taldearen sormen begiratua eta bestaldetik, Oinkari dantza taldearen oin arin berriztuak. Bi habi energia handia darion ikuskari handi bat altxatzeko. Festa batean hasi eta festa batean amaitzeko moduan ibiliko gara, umorez, alaitasunez eta bizi-bizi.\nEskuratu bi sarrera 'Isturitzetik Etiopian barrena' ikusteko\nBilbon euskaraz egiten diren ekimenak sustatzeko eta euskal kultura indartzeko, URIOLAren lagunak Loraldia Festibalera gonbidatuko ditugu. Horretarako, hainbat sarrera zozketatuko ditugu hilabete honetan. Ostiralean, Itsas Museoan, Isturitzetik Etiopian barrena ikuskizunerako sarrera bikoitza zozketatuko dugu.\nJoxanton Artzeren “Isturitzetik Tolosan Barrena” eta Bernardo Atxagaren “Etiopia” izango dira ikuskizun honen literatura pasarteen sostengua. Beñat Goitia eta Adrian Puck DJ musikariek emanaldiaren soinu banda sortuko dute. Euskal arte kostunbristaren eta abangoardiakoaren arteko talkatik sortutako pasarte atmosferiko hauek bustiko dituzte poesiaren tarteak. Irudiari dagokionez Aitor Zarzuelok zuzendutako “Desparaisua” izeneko laburmentraia ikusgai izango da. Kantak, hitzak eta irudia. Diziplina anitzeko kontzertu literario teatralizatua. Gaurko abangoardiako testigantza ematen duen gazte sormena.\nZozketa hauetan parte hartzeko bazkide izan behar zara...


Jantzi; mozorrotu eta nortasunak • ZUZEU\nJantzi; mozorrotu eta nortasunak –\nEuskal diasporako “dekanoa” dugun Mikel Ezkerro euskalargentinarra, Argentinako Euskal Etxeetatik birak egiten dituenean, behin baino gehiagotan kexu azaldu da gazteei “euskal dantzariz mozorrotu” esaldia entzutean. “Jantzi” aditza “mozorrotu” aditzaz ordezkatzea biziki mingarria egiten zaio eta. Sarritan, dantzaldien ondorengo otorduetan egin ohi diren solasaldietan Mikelek errieta egiten die bertaratutakoei.\nTresna bideratu behar dira belaunaldi berriek euren ahalduntze-prozesuak , euren sortze-ariketak egin ahal izan ditzaten. Noski, gure betaurrekoak eskaini behar dizkiegu, nahi dutenean, tarteka, horietatik begiradatxo bat bota dezaten, haiek sortu behar dituzte euren erreferentziak, ordea. Euskal Kulturak bizirik jarraitzeko, XXI.mendekoek lekukoa hartu behar dute; euskararen erabileraren-tasa handitzeko, haiek hartu behar dute ardura… eta euskal politikagintzan ariketa berriak egin ahal izateko, gazteak lehenengo lerrora igaro behar dira.\nJantziak, mozorroak, nortasuna\n4 pentsamendu “Jantzi; mozorrotu eta nortasunak”-ri buruz\nZuhaitz Ordoki 2018-04-19 11:41\nAgian hori da arazoa, Patxi: gazte batzuk euskal gatazkaz mozorrotu direla, jantzi ordez.\nOier 2018-04-19 21:58\nHistoria azelerazio batean sartu da modernitatearen baitako aurrerapenaren mitoa dela-eta. Horrek azken belaunaldien arteko distantziak handitu ditu tradizio, kultura zein balioen transmisioa hautsiz horien artean.\nZuk zeuk esan duzu nahi gabe bada ere: zuen belaunaldikoek “ber-asmatu” zutena ez zen zinezko euskal kultura nahiz eta zuentzat hala izan. Aitzitik, euskal idiosinkrasia eta modernitate anglosaxoi kosmopolita zein maiatzak 68 ondorengo progresismoaren arteko totum revolutum bat zen, zeina astakeria moduan ikusten zuten aurrekoek, jakina.\nZuen eta aurrekoen arteko saltoa horren handia izan zen ezen bata ez zen bestarekin apenas identifikatzen hizkuntza eta folklorismo adierazpen gutxi batzuetatik at, baina inolaz ere mundu-ikuspegi, ideologia eta espiritualtasunean.\nBa pentsa gauza berdina gerta daitekeela zuen eta datozen milenial horien artean, eta jada zuen belaunaldiak ezer gutxi izango badu komunean datozenekin, zer izango dute datozenek, bada, XX. mende hasierako euskaldun prehistoriko horiekin?\nNazio orok behar du bere nortasuna betiereko iragan horretan errotu (nahiz eta iragan mitifikatua izan) bilakaeraren korrontean ez disolbatzeko. Herri minoritarioen artean Juduak dira arrakastatsuenak biziraupen-borrokan, hain zuzen ere kontzientzia intra-generazional indartsuena duen herria delako, euren liburu sakratuak zuhaitz genealogikoak baitira finean, hots, memoria etniko idatzia. Gutxienekoa da Abraham zenaren benetako ondorengoak badira edo ez, garrantzitsuena da hori pentsatzen dutela eta horrek ematen diela indar espirituala baturik eta judu gisa irauteko.\nEz, Patxi, gauza askotan zurekin bat egiten dudan arren ez nago ados gazteria Nazioaren abangoardian kokatu eta zaharrak berriz euren buruak alboratzearen ideia aurrerakoi horrekin, sentitzen dut. Belaunaldi zaharrak ezinbestekoak dira nazioaren memoria eta kontzientzia gotortzeko, horien bataila, balentria eta kontakizunek inspiratzen baitituzte belaunaldi berrien arimak borrokan segitzeko. Zuen belaunaldia gatazka armatu baten testigu izan da, eta gatazka horretan gertatu zirenak eta ez zirenak ezin dira ahanztuan geratu, bestela ez dugu ezer ikasiko buruturiko oker eta asmatzeetatik\npatxi azparren 2018-04-19 22:20\nAlbo batera egiteak ez du esan nahi geldirik egoteko asmoa dugunik. Izan ere, oraintxe bertan pentsiodunak ikasgai ederra ematen ari zaizkigu. Lanean jarraitzeko gogo falta ez dugu, baina uste dut, nolabait, gure belaunaldia “atezain” lana egiten ari dela. Atea zabaltzen utzi behar da, eta atea zabaltzeko grina, indarra eta asmo duten horien atzetik bultzatzen laguntzea dagokigu.\nOier 2018-04-19 23:15\nHala izan bedi ba, belaunaldien arteko loturak hausten ez diren artean. Ondo izan!


LÅNGFJÄLL Bilera-gelako aulkia - Gunnared urdina/zuria - IKEA\nEserlekuaGarbitu uretan hezetutako zapi batekin.\nIzar-oinarria + 4 hankaGarbitu uretan hezetutako zapi batekin.\nEserlekuaProduktu hau soluzio batekin tintatu da. Metodo hau zuntz sintetikoetarako erabiltzen da, ur eta kolorante kontsumoa murriztuz. Gainera, tintatzeko beste teknikekin alderatuz, kolorearen irmotasuna hobetzen du.Produktu hau egiteko PET botilen gisako iturrietatik lortutako poliester birziklatua erabiltzen dugunez, lehengai gutxiago erabiltzen ditugu, gure ingurumen-inpaktua murrizten dugu eta badauden materialek bizitza berria hartzen dute.Planetan eragin positiboa izan nahi dugu. Horregatik, 2030erako, gure produktuen material guztiak birziklatuak edo berriztagarriak izatea nahi dugu, baita modu arduratsuan ateratakoak izatea ere.\nZabalera: 48 cmAltuera: 45 cmLuzera: 54 cmPisua: 5.96 kgPaketeak: 1\nMuntatzeko argibideakLÅNGFJÄLL Izar-oinarria + 4 hanka204.105.34\nBilera-gelako aulkia, Gunnared urdina/zuria


Euskara hizkuntza nagusia izatea zehazten zuten dekretuak baliogabetu dituzte\nEuskal Autonomia Erkidegoko Justizia Auzitegi Nagusiak bertan behera utzi ditu Haur Hezkuntzako eta Batxilergoko dekretuetan euskara irakaskuntzako hizkuntza nagusia izango zela adierazten zuten artikulauk. Hizkuntza Aukeratzeko Askatasunaren Aldeko plataformen helegiteak aurkeztu zituzten, eta arrazoi eman die auzitegiak.\nObatu euskal eskola publikoari\nDatorren igandean, ekainaren 7an, izango da Bergaran euskal eskola publikoaren festa. Obatu euskal eskola publikoari izango da aurtengo leloa. EHIGEk antolatu duen festaren ardatza, kultur aniztasuna izango da.


Kale dantzak, oholtza handien astindu — dantzan.eus\nHemen zaude: Hasiera › Hemeroteka › Kale dantzak, oholtza handien astindu\nKale dantzak, oholtza handien astindu\n"Agertokia apurtu”. Halaxe dio kaleak oholtza gainera daramatzan Break On Stage nazioarteko jaialdiak. Urtero-urtero, martxoan, dantza urbanoen erakusleiho izaten da. Sustraiak karriketan dituzten dantzen aterpe izaten da. Sustraiak kaleko dantzetan ditu, baina adarrak beste hainbat diziplinataraino eratu dira; kirolera, esate baterako. Beste kultur ekitaldi asko bezala, aurtengoa atzeratzeko erabakia hartu zuten. Lehenengo, ekainera. Azkenik, Bilbon asteburu honetan emango diote amaiera sailkapen jaialdiari.\n“Ibilbide luzeko jaialdi bat da, hogei urte daramatzagu hainbat lekutan ikuskizun hau egiten. Kale kulturen adierazpenak eta kaleko diziplinak taula gainera eramaten ditugu”, azaldu du Ander Garaizabalek, antolatzaile den Arriola kultur elkarteko kideak. Dantzen topaleku ez ezik, “kutsu urbanoa” duten beste hainbat adarren topaleku ere bada: “Kaleko dantzez gain, musika eta kirola ere biltzen dira”, gehitu du. Duela hogei urte izan zen lehenengo aldia, Elorrion. Urteak aurrera joan ahala, Bizkaiko herria “txiki” geratu zitzaien, eta, sarrera kopurua handitu asmoz, hiriburura egin zuten salto. Hiriburuan dantza urbanoen presentzia “nabarmenagoa” dela esan du. Orain, Bilbo Arena aterpe dutela, 4.000-5.000 sarrera artean saltzen dituzte urtero.\nOholtza handiago batean dantzatzen duten arren, asmoa lehen bezain sinplea dela adierazi du Garaizabalek: “Asmo xume batekin hasi zen jaialdia, eta oraindik ere, nahiz eta jende asko bildu, xumea izaten jarraitzen du. Agian, hori da jaialdiaren sekretua”. Hogei urte pasatu dira jaialdia jaio zenetik, baina egungo oholtza helburu berberek astintzen dutela dio: “Normalean antzokietan ikusteko aukera ez dugun diziplina horiek taula gainera ekarri nahi ditugu oraindik”.\nKalean jaiotako dantzetan berezitasun bat sumatzen du Garaizabalek: “Dantza urbanoek oso elementu eszeniko interesgarriak dituzte oholtza gainera eramateko, azpiegitura eszeniko bat eman nahi genien kaleko diziplina berri horiei”. Bi hamarkada atzera bota du begirada: “Duela hogei urte, oso argi zegoen kaleko estiloa breakdancearen ingurukoa zela”. Egun, desberdin ikusten du egoera: “Gaur egun, gazteek bestelako joera batzuk hartu dituzte: dantza garaikidetik hasita, afrikar kutsuko dantzetara, karibetarrera, hip-hopera, jazzera…orain askotarikoak dira”.\nEstilo horietako ehun gazte taldek hartzen dute parte jaialdietan. Bilboko azken sailkapen jaialdia baino lehen, Euskal Herriko beste udalerri batzuetan lehiaketak egiten dituzte: Derion, Elorrion eta Aretxabaletan (Gipuzkoa). Herri horietan nagusitutako sei talde sailkatu dira asteburu honetako finalerako. Hala ere, lehiatuko diren taldeez gain, beste hainbeste kirol eta dantza ikuskizun eskainiko dituzte. “Urte osoko lan bat da azken jaialdian ikusten dena”, zehaztu du Garaizabalek. Ordu eta erdiko saioa izango da, 18:00etan hasi eta 19:30 arte.”Ordu eta erdiko programa oso dinamikoa izango da, gozatzekoa”, zehaztu du.\nParte hartzaileen soslaia, taula gaineko ikuskizunen antzera, plurala da, baina, batez ere, hainbat kategoriatan lehiatzen diren 12 eta 25 urte bitarteko gazteak izaten dira protagonistak.\nDantzarien artean, Frantziako Last Squad taldea egongo da; munduko breakdance generoko txapeldunak. Genero bereko Circle Of Trust taldea ere egongo da, Zaragozakoa (Aragoi, Espainia). Euskal Herriko taldeen artean, Donostiako Bamboo taldea eta Iruñeako Breathles talde gaztea egongo dira. Donostiako taldea mundu mailako World of Dance txapelketarako sailkatu da aurten. Castroko Nuh Proud taldea ere lehiatuko da. Izenak ideia bat adierazten du: “Ez gara harroak, baina gutaz harro gaude”. Horrez gain, Indala taldeak ikuskizun bat eskainiko du dantza eta antzerkia uztartuz.\nGaztetxoagoen sailkapenean, Feel The Sound, Extra, Legacy Breath eta Slippery taldeak lehiatuko dira. Kirol diziplinetan bizikleta eta patinete jauzien ikuskizunak egongo dira. Bizikletekin Martxel Arribillaga, Dani Cortadi, Ibai Gaztelumendi eta Diego Solans arituko dira bi gurpilen gainean. Hiru gurpiletan, aldiz, scooter lehiaketan, Alex Gonga irundarra, Madrilgo Ruben Doniga Madrildarra, eta Bartzelonako Joan Jorba eta Marti Samper izango dira.\nAipatutako artisten ikuskizunek publiko hurbila sortzen duela uste du Garaizabalek: “Publiko familiarra hurbiltzen da normalean, eta faktore horri garrantzi handia eman diogu”.\nIker Villa Revolta Permanent taldeko abeslari eta Go!azen telesaileko aktorea da aurtengo aldiaren aurkezlea. Gogoan du Break On Stage jaialdira lehen aldiz ikusle gisa joan zenekoa: “Lehenengo aldia bereziki gogoratzen dut: hip-hop kultura ezagutzen hasi nintzen pixkanaka, eta 2010. urteko aldian txundituta gelditu nintzen ateak zeharkatu nituen momentutik beretik. Jaialdiak zuen tamaina eta garrantzia ez nuen espero, eta hala izaten jarraitzen du; Bilboko hiriko jentiletako bat da”. Lehen aldi horretan beste lehen aldi bat ere bizi izan zuen: “Lehen aldiz Violadores del Verso taldea ikusteko aukera izan nuen aldi horretan”.\nArazoen konponbideen bila\nErrealitate konplexuak aldaketa konplexuak behar ditu. “Apustu handia izan da jaialdia aurrera ateratzea”, aitortu du Garaizabalek. Horrela, moldaketa ugari egin behar izan dituzte asteburuko ekitaldia antolatu ahal izateko, horietako aldaketa nabarmenena ikusle kopurua izan dela kontatu du. Izan ere, ohiko ikusleen laurdenak baino gutxiago egongo dira aurtengoan: “5.000 ikusletik 600era murriztu behar izan dugu”.\nHorrez gain, aulkiak sektoreka banatu eta zenbakitu ere egin dituzte. Horrela, publikoak eserita egon beharko du, baina, giroa samurtzeko asmoz, elkarbizitza unitateak izeneko taldeak sortu dituzte; elkarrekin desplazatzeko aukera duten pertsona taldeak izango dira; bost pertsonako burbuila taldeak, hain zuzen. Villak aitortu du inor ez dela ezarritako segurtasun neurrien zalea, baina horiek “halabeharrez” bete beharko dituztela ekitaldia posible egiteko.\n“Arazo berriei konponbide berriak bilatzen gabiltza”, gehitu du Garaizabal Arriola kultur elkarteko kideak. Egokitzapen berri horietako bat streaming bidez eskaintzea da, sartzeko aukerarik gabe geratu direnek zuzenean ikuskizunaz gozatu dezaten. Aurtengo argazkia desberdina izan arren, jaialdiak urtero duen xarma mantenduko duela uste du Garaizabalek: “Lehengo berotasun hori ez dakit posible izango den, baina oholtzako betiko energia eta publikoarekin hartu-emana seguru lortuko dela”.\nMundu osoan bizi den egoera berriak kultura arloa zein kulturgileak “gogor” jotzen dituela esan du Villak: “Kulturgileok eta sortzaile guztiok gure lana aurrera eramateko lekurik eta modurik gabe egon gara hilabete mordoz, eta legeak itotzen jarraitzen gaitu”. Hori ikusirik, “ezinbesteko” ikusten du kultur ekitaldien aldeko apustua: “Betiko moduan, egoera berri honetara moldatzen saiatu gara, eta gure indar eta irudimen guztiarekin aurre egingo diogu; hortaz, horrelako jaialdiak aurrera ateratzeko apustua ez da garrantzitsua: ezinbestekoa da”.


Arrosario Santua > Oinazezko gertakariak 3-. Jesus arantzez koroatua > Puntua 8\nAse da, ase, gure Erregearen oinaze egarria!\n-Pretorio barrura daramate nire Jauna, eta han biltzen dira gudamutil guztiak (Mk 15, 16). –gudamutil ankerrek biluzi dituzte Jaunaren haragi txit garbiak. Eta zapi zarpatsuz estali, -Kanabera ipini diote, errege-makila bezala, eskuinean...\nMailuz joka sartu diote buruan arantzazko koroia, eta irrizko errege antzo agertzen zaigu. Ave Rex judaeorum! –Agur, Judutarren Erregea (Mk 15, 18). Buruan jo eta masailekoka... eta txistuka darabilte.\nArantzez koroatu eta zarpail gorriz jantzirik, Jesus judutarren aurrean jartzen dute: Ecce homo! –Hona hemen gizona! Eta oihuka zioten berriro apaiz buruek eta jendeak: Josi, jos ezak hori gurutzean! (Jn., 19, 5-6).\n-Zuk eta nik ez ote dugu, inoiz, Jesus berriro arantzez koroatu, masailekoka jo eta txistukatu?\nEz, ez gehiago, Jesus, ez gehiago... Buka dezagun hamarreko hau, erabaki zintzo-garbi bat hartuz.


Ehunka zale eta Reala nagusi Garmendipen | El Diario Vasco\nAzpeitiaEhunka zale eta Reala nagusi Garmendipen\nFutbolzaleek gustora jarraitu zuten finaleko derbia harmailetatik.\nMaddi Torre, Nahikari eta Leire Bañosen golekin 3-0 irabazi zuen Athleticen aurka atzo Euskal Herriko Kopako nesken finala\nMIREIA GALARZAAZPEITIA. Domingo, 25 agosto 2019, 00:27\nAtzo jokatu zen Euskal Herriko Kopako nesken finala Azpeitiko Garmendipe zelaian. Eguraldiak ere lagunduta, adin guztietako ehunka zale elkartu ziren Azpeitiko futbol zelaian. Bizkaiko taldeak saiakerak egin bazituen ere, ez zuen golik sartzea lortu, eta Reala aise gailendu zen neurketa osoan zehar. Hain zuzen ere, markagailua 2-0 zela amaitu zen lehen zatia Maddi Torre eta Nahikariren golekin. Bigarrengo zatian, hirugarren gola sartu zuen Leire Baños irundarrak.\nBehin partida amaituta, sari banaketa ekitaldia egin dute Euskal Herria Kirolako ordezkariek. Bertan izan ziren, besteak beste, Nagore Alkorta Azpeitiko alkatea, Iñigo Arregi Lagun Onak Futbol Taldeko presidentea edo Kike Zurutuza Euskal Herria Kirolako kidea.\nAtzokoa Garmendipen jokatzen den Euskal Herria Koparen bigarren finala izan zen -lehen ediziokoa ere bertan jokatu zuten-, eta iaz finalaurrekoetako bat ere jokatu zuten Azpeitian. Aurtengoa, ordea, desberdina izan da. Izan ere, Lagun Onak Futbol Taldeak 75 urte betetzen ditu, urtemugako ekitaldi garrantzitsuenetako bat izan da.\n«Marka bat sortzeak inbertsio handia eskatzen du denbora nahiz diru aldetik» Elaia y June Elorza, ganadoras del Ergobiako Dantza Suelto Txapelketa


TUTTI-MAGIA - Kultur Errota\nHodeik arratsalde ahaztezina pasatzeko koktel bikaina aurkezten digu. Denbora luzez gogoratuko dugun nahasketa harrigarria.\nTUTTI-MAGIA ilusionismoaren munduko disziplina desberdinen arteko ibilbidea da, objektu desberdinen manipulaziotik mentalismoraino, arrisku-jokuetatik edo egoera barregarrietatik pasatuz. Parte-hartzez beteriko ikuskizuna, non publikoa magoa bezain protagonista izango den.\nMagian murgiltzeko, abentura bakoitzarekin eramaten uzteko eta espero zaizkigun sorpresa guztiekin barre egiteari ez uzteko aukera bikaina. Bidaia hartzeko txartel bat daukagu zuretzat, etorriko zara?


Herrialde ezberdinetako kostetan aurki daitezke fiordoak, besteak beste, Zelanda Berrian, Eskozian, Islandian, Txilen, Alaskan, Terranoban eta Noruegan. Azken honetako mendebaldeko kostadekoak dira ezagunenak eta ikusgarrienak, bertako bi Geirangerfjord eta Nærøyfjord, munduko luzeenak eta sakonenak direnak alegia, UNESKOk Gizakiaren Patrimonio izendatu ditu.\nEdertasun natural eta paisajistiko hau, kostaldean dauden arroka kristalinozko pareta zorrotz eta meharrengatik da. Noruegako itsas gainazaletik 1400 metrotara igotzen dira pareta hauek, eta itsas barrura 500 metrotaraino sartzen dira, malda ia bertikala izanik. Bertako klima oso hezea denez, arroka aldapatsu hauek landaretzaz estalirik daude, bai hosto erorkorreko zuhaitzez bai koniferaz, eta tarteka metro askotako saltoa duten ur-jauziak antzeman daitezke. Guzti honen nahasketari glaziarren arrastoak eta bertako itsas-animaliak gehitzen badizkiogu, natura bizi bizian sentitzeko toki berezi batean bilakatzen dute.\nHori dela eta, mundu osotik turista asko gerturatzen dira, eta jende kopuru handiak jasotzeak naturguneari kaltea eragin diezaioke. Horregatik, nahitaezkoa da Noruegako Gobernutik natur gune hauek modu zorrotzean babestea eta kudeatzea, gizakiaren eraginez naturan sorturiko aldaketa edo kalteak askotan ez dutelako bueltarik.\nNoruegako fiordoen jatorria\nFiordoen jatorria azaltzeko eta hauen itxura ulertzeko Noruegako geologia aztertu beharra dago. Hasteko, arroka mota nagusia zehazten da, berau noizkoa den eta zein baldintzatan sortu zen, eta ondoren, behin arroka sorturik, arroka hauek osatzen duten formazio geologikoak jasan dituen prozesuak interpretatzen dira.\nJatorrizko arroka nagusia kristalinoa da, lur barneko bero eta presioaren eraginez sorturikoak, lur barnean labe handi bat balego bezala. Duela 2 bilioi urte sortu ziren, baina ondoren eraldaketa asko jasan dituzte, esaterako, “kaledonia” garai geologikoan lurreko indar eta esfortzu bortitzek arroka hauek guztiz tolestu zituen, “tolesdura” formakuntza geologikoak sortuz. Honen aurretik eta ondoren beste prozesu geologiko asko gertatu dira, baina Kuaternario garaian zentratuko gara, fiordoen gaur egungo itxura edo morfologia garai honetan eman delako nagusiki.\nAzkeneko milioi urteetako (lurraren historian milioi urteetaz hitzegiten da) glaziazioetan Noruegako lurrak elur iraunkorraz estalirik egon dira, ingurua bortizki higatuz. Elurra arroka zartatzeko gai da, eta zartadura horiek gero eta elur gehiagorekin zabaltzen eta handitzen joango dira, bertako erliebea eraldatuz. Glaziarrek erliebea guztiz eraldatzen dute, U itxurako bailara sakonak eta luzeak sortuz. Glaziarrak bizirik daude, eta bertako elurra mugituz doa, bailara gero eta sakonagoak bilakatuz, eta inguruan dituen tamaina ezberdineko arrokak beraganatuz eta handik kilometrota askotara utziz.\nU itxurako bailara hauek, eta glaziarrak urrutira garraiatu dituen bloke handi eta arrokak (morrenak deritzenak) glaziarra egon denaren arrasto argiak dira. Beraz, gaur egun elurrik ez egon arren, denboran bidaiatu eta inguru hau glaziarrez beterik imajinatzea gonbidatzen zaituegu.


Errima kartak –\n4 kartulinatxo halamoduz moztu (ez hagitz zehatz egia erranta), eta bakoitzean errima bat jarrarazi ikasle bakoitzari. Ondotik, bikote mikote (memory), edo Astoa (4na karta banatu eta eskubikoari banaka paseaz, errimatzen zuten 4 kartulinak biltzera), jolastu eta lorpenekin bapatean kantatu: 2 oinak edo 4 oinak. Memoriaz ari naiz ni ere baina mende hasiera izanen zen bertso eskolako taldetxoetan hau egiten hasi nintzenean.\nLaister hamarkadara iritsiko da bertsio hobexeago bat egiten hasi ginenetik. Batez ere produkziorako zailtasunak lituzketen taldeekin, dela adinagatik, euskara mailagatik edo motibazioagatik, egiteko moduko ariketa. Benetako kartak hartu (ikasleek ekarriak, herriko elkartean zeuden karta guziak 40naka jarri eta sobranteak hartuta (Bai euskarari urdinak eta beltzak), Nesquikek oparitutako karta batzuekin, gaur egungo futbol kromoak…); atzekaldea bere horretan utzi eta aurrekaldean, kolaz edo zeloz papertxo batean idatzitako 4 oinetako bat itsatsi. Hauetako aunitz eginak gara eta honela, talde batean egindako errima karta xortak bertze taldeetan ere erabilgarriak ziren hagitz.\nHilabete da bertsozale elkarteko irakasle batzuk egin ditugun karta jolasak eskuartean ditugula. Pentsa ze sentitu, lehen aipaturiko karten egileak izan ziren eta oraindik bertso eskolako kide direnek, eta batez ere nik, inprentatik ateratako errima kartak jaso eta erabiltzerakoan! Diseinu erakargarria, edizio txukuna, letra ulergarria, marrazki esanguratsuak, errima gustagarriak…Maitale berriarekin izaten diren sentsazioen parekoak izan ditugu!\nLehen aipatutako 2 jolasez gain, bertze 3 proposatzen diren karten kutxan. Eta horietaz gain Ipurtzikin deitzen diogun jolas bat proposatu zuen 8 urteko haur batek. Probatu eta bai! Horretarako ere balio dute. Kasu honetan, urrezko bataren ordez “Lujanbio” kartari errimak kendu eta hau da bikoterik gabe geldituko den karta. Bertze bikote guziekin kopla bota behar da kartak pilara botatzeko.\nEz gara itsutuko karta hauekin, maitale berriari ere akatsak laster sumatzen baitzaizkio. Goza dezagun hasieraz eta oroitu dezagun gure kartak egiteko prozesuan eta jolasetan zenbat irri egin ditugun. Noizbait berriz, talden batean, errima kartak egiten hasten bagara, eredu on bat behintzat eskuartean izango dugu eta!\nTags: ariketak bertso eskola Errima kartak karta jolasak pedagogia transmisioa


Antzinako euskal jantziak izango ditu ardatz Anoetako Euskal Jaiak. Noticias de Gipuzkoa\nAntzinako euskal jantziak izango ditu ardatz Anoetako Euskal Jaiak\nospatuko dute bosgarren urtez festa herrikoia\nAzoka berezia, jantzien erakusketa eta tailerrak, musika, herri bazkaria eta erromeria izango dira, besteak beste\nAnoetako Euskal Jaietako antolatzaileak, ikurrinekin, egitasmoaren aurkezpenean.\nAnoeta. Urriko bigarren asteburua duela bost urtetik hona Euskal Jaiaren sinonimoa da Anoetan. Aurtengoa 5. urteurrena izango da eta egun hau ospatzeko arbasoen arropen inguruan jarri nahi dute arreta berezia, hori dela eta, antzinako jantzietan sakonduko dute erakusketa eta tailerren bitartez. Larunbatean aperitiboa izango dute 17.30ean Arozetxe baserriko zelaian egingo den sega ikastaroarekin eta txekor erretzearekin, eta igandean egun handia izango da, egun osoko egitarauarekin.\nHerri giroko jaia denez, antola-tzaileek herritarren laguntza eskatu dute egin beharreko lanetarako. "Antolatu diren ekitaldiak aurrera eramateko beharrezkoa izango dugu herritar guztien parte hartzea eta ekarpena. Horretarako, eguna euskal giro jator eta atseginean igarotzeaz gain, antolakuntzak lan ezberdinetarako jarri dituen zerrendetan izen ematera anima-tzen ditugu herritarrak", deia egin dute. Era berean, anoetarrek "naziotasuna harro aldarrikatzeko" ere erabili nahi dute asteburu honetako jaia eta, horregatik, espainiar banderarekin inguruan zera adierazi dute: "Espainiar Gobernuak espainiar bandera jartzera derrigortuko gaitu, eta horri erantzunez herritar guztiei dei egiten diegu euren balkoian ikurrina jartzera eta gure ikurrina aldarrikatzea".\nEgun osoko egitaraua Igandean herriko txistulariekin emango zaio hasiera jaiari 9.30etan. Goiz guztian eskualdeko baserritar eta artisauen azoka izango da hainbat posturekin, dultzaineroek eta Donostiako joaldunek alaiturik. Antolatzaileek azokan erosketak egiteko "norberak etxetik zorroa eraman dezan" aholkatu dute eta eguna baserritarrez jantzita gozatzera animatu dituzte herritarrak. Gainera, euskal jantzien erakusketa ere izango da goizean, Lourdes Esnaolaren eskutik. Jan-tzi ezberdinen inguruko azalpenak emango ditu, 12.30ean, eta buruko zapiak jartzen eta abarkak lotzen ere erakutsiko du. Gainera, ohartarazi dutenez, euskal jantziak erosteko aukera ere izango da. Ondoren, 12.00etan, jaiaren aurkezpen ofiziala egingo dute txalapartariekin, dantzariekin eta Loa-tzo musika eskolako txarangarekin. Ondoren, postu politenaren sari banaketaren ordua iritsiko da eta jarraian ardo dastaketa egingo da Bentaldea bodegoiaren eskutik, Loatzoko trikitilariekin. Horren ostean, 13.30ak aldera, baserriko produktuen saskiaren zozketa egingo dute eta 14.00etan herri bazkaria izango da frontoian. Arratsaldean, 17.30ean, talo tailerra izango da umeentzat eta soka-tira saioa; 18.30ean Anoetako dan-tza taldeak emanaldia eskainiko du; eta jai eguna amaitzeko 19.00etan talogileak izango dira eta erromeria plazan Izer eta Alabierrekin. votos


«Compromise» | atzerria | GAUR8 - mila leiho zabalik\nGure zoritxarrerako, Estatu espainolaren arazo estruktural batek gatibu gauzka. Jai dugu hori nola gainditu asmatu bitartean\nEl País” egunkaritik kanporatua izan aurretik, John Carlin idazle eta kazetari britainiarrak oraindik buruan daukadan artikulu bat idatzi zuen. Erresuma Batuko eta Estatu espainoleko kultura eta historia politikoak ederki ezagutu eta aztertu ditu urte luzez eta, berak dioenez, bat-batean konturatu zen ingelesez badagoela hitz klabe bat gazteleraz existitzen ez dena. Eta gabezia edo ezberdintasun hori bi herrietako ohitura eta jardun politiko ezberdinekin lotu zuen. Hitza compromise da. Aipaturiko artikuluan agertzen diren bi datu aipatu nahi nituzke. Oxford English Dictionary hiztegiaren arabera compromise hitzaren esanahia honakoa litzateke: “bi aldeek zedozertan amore emanda erdietsitako akordioa”. Gazteleraz hitzik gertukoena pactar litzateke eta, Espainiako Errege Akademiaren arabera, hauxe esanahia: “bi pertsona edo entitateren edo gehiagoren arteko akordioa, hori betetzera elkar behartzen duena”. Hari argumental horri tiraka azaltzen ditu Carlinek Estatu espainolaren ezintasunak dituen arazo estrukturalak konpontzerako orduan.\nArtikulu hau bidaltzerakoan, ez dakit PSOEk eta Podemosek gobernu akordioa lortu ote duten, bigarren inbestidura saioa egingo ote den edo zuzenean hauteskundeetara joango garen berriro. Artikulu hau ez da horri buruzkoa, nahiz eta gertaturikoak esandakoa ongi baino hobeto adierazten duen. Gertatzen dena gertatuta ere, Estatu espainolean prozesuok guztiok dramatismo izugarriarekin bizi dira eta compromise hori “errendizioarekin” nahasten da behin eta berriro, eta, noski, errendiziotik traidore izatera igarotzen da bat, eta abar, eta abar. Bada, hori ere bada gure gaitzen arrazoi nagusietako bat. Norbaitek uste al du Euskal Herria Norvegian balitz, edo Finlandian, edo Danimarkan edo... erabakitzeko eskubidea dagoeneko onartuta izango ez zutenik? Eta hori horrela dela ondorioztatzen baduzu, arazoa nork dauka? Euskal Herriak edo Estatu espainolak? Gure zoritxarrerako, Estatu espainolaren arazo estruktural batek gatibu gauzka, eta, hori nola gainditu asmatzen ez dugun bitartean, jai daukagu.\nPentsa dezakegu Europar Batasunaren baitako gero eta estatu gehiagoren joera jarraituz (Erresuma Batua, Danimarka, Belgika…), egunen batean Estatu espainolak ere erabakitzeko eskubidea adostuko duela. Zaila edo ezinezkoa dirudi, baina, Nelson Mandela borrokalariak zioen moduan, «lortu arte beti dirudi ezinezkoa». Beraz, gerta liteke egunen batean arrazionaltasuna eta pragmatismoa espainiar politikara ere iristea. “Pragmatismo” hitza propio erabili dut, izan ere, jardun historikoa txalotu eta zuritu gabe, askoz pragmatikoagoa iruditzen zait Erresuma Batuak bere kolonia ohiekin egun daukan harremana Estatu espainolak bereekin daukana baino. Era berean, XXI. mendean, Europan, dibortzioa ilegala dela edota ezkontza betiko eta norbanakoaren borondatearen kontra mantendu behar dela argudiatzea gero eta zailagoa da. Eta izango da.\nEra berean, pentsa dezakezu Estatu espainolak ez duela horrelakorik sekula egingo, ez duela sekula erabakitzeko eskubidea aitortuko, Europara baino, Turkiara gerturatuko dela, eta, ondorioz, ez dagoela adosturiko irtenbiderik. Irtenbide adostua ez dagoen agertokietan, compromise hori baztertzen denean, bi aukera geratzen dira: galdu edo irabazi, win-win agertokiak desagertu egiten dira. Mahaiaren beste aldea hutsik dagoenean, nire ustez, hutsune hori beste partaide batzuekin betetzea nahitaezkoa da: independentista ehuneko “nahikoa” eta nazioartea kasu. Beste hitz batzuekin esanda, alde biko prozesua posible ez denean, hobe alde askotariko prozesu bat eraikitzea beste aktore batzuei protagonismo handiagoa emanik.\nEdozein kasutan, gurean beti amaitzen dugu eztabaidatzen helmugaz, bukaera modu batekoa ala bestekoa izango den, eta, aldiz, gutxi hitz egiten da bideaz, eguneroko pausu eta erabakiez. Estrategia ondo asmatu beharra dago, dudarik ez, baina bidea ere bai, eta horrelakoetan ez dago bide zuzenik, bide perfekturik. Lagun bati duela gutxi entzun diot politikan bost kontradikzio baino gutxiago izatea sektarismoa dela. Nola esango ote da compromise euskaraz? •


Txillardegi aitzindari eta pentsalaria | Nontzeberri\nHasiera/LITERATURA/Txillardegi aitzindari eta pentsalaria\nTxillardegi aitzindari eta pentsalaria\nTxillardegi. Batasunaren pentsalaria Miren Rubioren liburu aurkezpena eta Txillardegiren Klika Kote Camacho zuzendariaren dokumentalaren proiekzioa egingo da gaur arratsaldean, 19:00etan, Hondarribiko Kultur Etxeko Areto Nagusian. Hizkuntzalari, euskaltzale, idazle eta politikari donostiarra izango da Hondarribiko Blagan euskara taldeak antolatutako saio honen muina.\nMiren Rubio kazetariak aurkeztuko du Txillardegi. Batasunaren pentsalaria lana. “XX. mendeko bigarren erdiko une erabakigarri guztietan Euskal Herriak behar izan duen pertsona izan da Txillardegi, Joxe Azurmendi filosofoaren hitzetan. Pentsalari zein eragile, aitzindari izan baita hainbat arlotan: euskaltzaletasuna ulertzeko modu berri bat ekarri zuen, irekia, ez esentzialista, eta hizkuntza naziotasunaren erdigunean kokatu zuen nazioarteko pentsalariak gurera ekarriz; euskararen batasunaren eragile eta bultzatzaile nagusietako bat izan zen; euskarazko kultura moderno eta garaikidearen oinarriak jarri zituen, eta euskal literatura Europako moldeetara ekarri zuen Leturiaren egunkari ezkutua nobelarekin; soziolinguistikan, ikuspegi berritzailea txertatu zuen EHUn, soziolinguistika matematikoarekin, besteak beste. Ekin eta ETAren sortzaile izan zen, eta politikan ere jardun zuen gaztetatik, ondoren ESB, HB eta Aralar alderdiekin militatzeko. Eta euskararen aldeko eskubideen eragile garrantzitsua izan zen, hala nola Euskal Herrian Euskaraz taldearekin. Guztia erbestetik erbestera zebilela, hogeita zortzi etxebizitza izateraino, pianoa beti alboan, eta pentsatu adina eraginez. Euskal Herriaren beraren historia ezagutuko du irakurleak Txillardegiren pausoei segika”.\nHorren ostean, Kote Camacho zuzendariak abian den 21. Korrikarako sortu duen dokumentala ikusi ahal izan da, Txillardegiren Klika. 14. Korrika zela eta Txillardegiri egindako elkarrizketa bat du ardatz dokumental honek. Baina Kote Camachok beste euskaltzale eta eragile zenbaiten testigantzak ere jaso ditu lan honetan, hala nola, Bernardo Atxaga, Harkaitz Cano, Xabier Mendiguren edo Joxe Azurmendirenak.


Iluntzarrera mendi irteera!!! – Egizu elkartea\nIluntzarrera mendi irteera!!!\nUrtarrila pasata, bada garaia mendira joateko! Oraingoan Ungari mendi taldekoak gurera batuko dira, beraz, Txorimalo, Ungari eta Egizutarrok elkarrekin euskal herriko mendiak ezagutzera abiatuko gara.\nOraingoan Iluntzar bisitatuko dugu, mendi bizkaitarra. Nabarnizetik abiatuko gara eta ordu eta laurdeneko igoera daukagu tontorreraino (726m).\nIrteeraren data otsailaren 14a da, larunbata, eta betiko moduan, Fadurako parkinetik irtengo gara.\nIzena emateko 619935541 zenbakira deitu edo egizugetxo@gmail.com emailean mezu bat bota. Kotxea ekartzeko aukera badaukazu mezuan esan.\nasier barruetabeña2015-02-03T08:16:51+01:002015-02-03|berbalagunok, egizu, irteerak, kirola, kirola euskaraz, mendi irteerak|0 Comments


Listen the channel EiTB - Gaztea - iVoox\n"Dida!" saioak astean zehar ematen dituen unerik onenak, denak batera eta jarraian, ordu batez barrez lehertu zaitezen.\nAlbiste eta kantu berrienez gain, musikariei elkarrizketak eta kontzertu akustikoak ez zaizkigu falta hemen. Astelehenetik ostegunera, 20:00etatik 22:00etara, 'B aldea'!\nGAZTEAn, DJ MAKALAren eskutik BOOM SHAKA LAKA irrati showaren denboraldi berria. Beti bezala, bazter askotako musika eskaintza zabal eta anitza. Musika berriak, ez hain berriak, esklusibak, aurrerapenak! Dastazeko, ...\nGaztea Boxen kontu asko, kontu handirik gabe! Musikak eta entretenimenduak ez du etenik izango Gaztean arratsaldeetan ere. Ibon Fernandezek gidatuta, 'GAZTEA BOX' saioak girotuko du estudioa ...\nElektronikan berriena, dantzarako joeretan azkena eta klubek mugiarazten dituzten nobedade guztiak ekarriko dizkizu Ibon Fernandezek. Kontutan izan beharreko mundu mailako eta etxeko DJ zein ekoizleak, ostiral ...\nAKABO BAKEA Zure arratsaldeak, desberdinak! Musika onena, sexu kontuak, misterioa, abentura eta gazteok entzun nahi duzuon guztia eskainiko dizute Telleria anaiek. Astelehenetik ostiralera gaueko 10etatik aurrera, ...\n16/01/2021 Concern over possible vaccine wastage\nShould You Lower Your Standards For A Man? (Hard Truth)\nWinter SkinCamp Update Solo Episode!\nEWTN: Fulton Sheen Birth Control\nAlexis Bennett, Commerce Editor at Vogue Discussing Internships & Goals\nEpisode#003 on line side hustles\nFinding Creativity and Inspiration in Nature- Elena Musella\nDecoding the Insurrection 2\nCapitulo #12 la puerta secreta al exito\nSingle Jungle, épisode 1\nSingle Jungle, épisode 2 : Célibataire maman ou nullipare


Saturraran hondartza (Webgunea) saapmifree erabiltzaileak\nOso hondartza berezi eta ederra, Gipuzkoa eta Bizkaiaren arteko muga-mugan. Frankisten kartzela egon zen hemen eta historiaz beteriko gunea da. Eguraldi ona egitena paradisua da bere harkaitz ederrak fondoan. Arg: flickr. Barrutia erabiltzailea (CC)\nArbelaitz Taberna Alkarb erabiltzaileak\nSaturrarango hondartzatik 5 minututara, giro lasai, atsegina, naturarekin kontaktuan. Bokata oso onak ematen dituzte!Lasaitasunez errekatxo alboan afaltzeak ez du preziorik!!\nFlixgain abel erabiltzaileak\nBurumendin, "hirugarren plaiaren" gainean dago Flixgain taberna edo txiringitoa. Leku zoragarria bertan zerbait hartzeko eta musika entzuten egoteko. Oso berandurarte eguzkitan dago, piszinan eta arranplan gerizpea agertzen denean bertara hurrea\nSubeltz abel erabiltzaileak\nTaberna gomendagarria Mutrikun, bai parrandarako, baita zeozer jateko ere. Pintxo eta otarteko bariatuak izaten dituzte, eta batez ere, plater konbinatu asko eta onak. Giro euskalduna. Arratsaldeetan lasai egoteko lekua, eta parranda egunetan, festagiroa.\nZaldi irteerak Mutrikun (Webgunea) saapmifree erabiltzaileak\nMutriku inguruetan ordubete edo bi orduko zaldi irteerak. Plan bikaina familian, lagunekin edo bikotearekin egiteko. Ander bere zaldian aurretik doan ibilbide osoan azalpen interesgarriak emanez, eta gu behintzat oso gustura ibili ginen. Gomendagarria.\nEuskal Kostaldeko Geoparkea (Webgunea) Geogarapen erabiltzaileak\nEuskal Kostaldeko Geoparkeak ondare geologiko, paisajistiko eta kultural aberatsa du eta benetako aurkikuntza bidaia eskaintzen digu, denbora geologikoan eta gure historian barrena ibilaldi erakargarria eginez.\nSaturraran kanpinga abel erabiltzaileak\nSaturraran hondartzatik 5 minutura dago kanping hau, naturaz inguratuta. Leku oso lasaia, deskonexiorako bikaina, giro euskalduna. Tratuan jatorrak eta zerbitzu ona. Udan etortzeko aukera bikaina, eta Mutriku eta Ondarruko jaietan giro handia izaten da.\nSorrera urtea: 1209\nBiztanleria kopurua: 5.029\nGPS koordenadak: 43°18′N 2°23′W\nHerriko festak: Berdel eguna: apirileko lehen larunbatean San Isidro: maiatzaren 15ean Madalenak: uztailaren 21-25ean Kalbario: irailaren 14-16an Arrantzaleen eguna: irailaren 16an\nEskurtsio proposamena. Gipuzkoa-Bizkaia muga


Immigrazioa | Allartean\nEtiketaren artxiboa: Immigrazioa\nZubiak, eta ez mugak\n2016-05-01 -n allartean-kargitaratuta\nLiburu baten erreferentzia utzi nahi dizuet: “Solidarity without Borders: Gramscian Perspectives on Migration and Civil Society Alliances”. Óscar García Agustín eta Martin Bak Jørgensen (2016). Hau da, Elkartasuna, mugarik gabe: migrazioaren eta gizarte zibilaren arteko aliantzak, ikuspegi gramsciar batetik.\nLiburuaren aurkezpena entzun dut interneten [hemen] eta interesgarria iruditu zait. Egileek Gramsciren liburu bat abiapuntutzat hartu, eta migrazioen gaia landu dute (Zenbait gai, hegoaldeko arazoari buruz da liburua).\nGramscik orduko Italiari buruzko argazkia egiten du liburu hartan. Italia, gizartearen zein ekonomiaren ikuspegiti, bitan zatiturik zegoen, eta bi errealitate zeuden aurrez aurre: iparralde industrializatua eta nekazari giroko hegoaldea; hegoaldea iparraldearen mende. Egoera horretan iparraldeko burgesia eta hegoaldeko lur-jabe handiak irabazle ateratzen ziren. Klase subalternoek —iparraldeko proletario industrialak eta hegoaldeko nekazariek— onura gutxi aterako zuten handik, baina ezin ziren ohartu interes amankomunak zituztela.\nEsan bezala, hortik abiatzen da migranteen eta gizarte zibilaren arteko aliantzak aztertzeko. Lau ideia jorratzen ditu:\nEgoera berberaren aurrean, aktore politiko heterogeneak sortzen dira. Migranteak ere horixe direlako: aktore politikoak.\nElkartasuna, mugen gainetik. Haiek eta Gu bereizten dituen mugak dira gainditu behar direnak. Elkartasuna norabide biko kontzeptua da eta alde biak eraldatzen eta birdefinitzen ditu. Elkartasunezko harremanak identitate berriak sortzen ditu, identitateak elkartasun horren baitan autodefinitzen baitira.\nLekuz kanpo dauden aliantzak sor daitezke (aliantza desubikatuak). Hemen ere Grasmciren erreferentzia: hegoaldeko nekazarien eta iparraldeko langileen ustez, beren erreibindikazioak edo industrialak edo agrikolak izan behar ziren. Iparraldeko ala hegoaldeko interesak zeuden jokoan. Proletarioek, horrela, nekazarien kontrako neurriak babestuko zituzten, euren interesen aldekoak zirelakoan.\nAlde bien artean elkartasunezko harremanak sortzen direnean, erresistentziarako espazioak sortzen dira.\n2002an Joxemi Zumalabe Fundazioak “Mundua Euskal Kulturan” jardunaldia antolatu zuen. Euskalgintzako hainbat eragilek eta Euskal Herriko hainbat etorkinen elkartek bat egin zuten horretarako. Eredu kulturalaren inguruko hausnarketa gune bat izan nahi zuen. Prozesu hartan parte hartzeko aukera izan nuen eta aberatsa iruditu zitzaidan. Gogoan dut Ignasi Vila irakasleak eman zuela hitzaldi nagusia [hemen]. Gogoan dut identitate multipleen defentsa egin zuela: euskara ikasi duen magrebiarrak magrebiar izaten jarraituko du, baina euskalduna ere bai, gaztea ala zaharra izango da, langile ala ikaslea… eta ehunka gauza gehiago. Identitate horiek guztiak ditu, eta bere identitatea horien guztien uztarketa da. Magrebiar euskalduna izatea, gainera, magrebiarra izateko era berezia da, eta euskalduna izateko era berezia ere bai. Oraindik ere gogoratzen dut, oso ideia deigarriak egin zitzaidalako.\nJoxemi Zumalabe fundazioaren web orrian jardunaldi horien berri ematen da, baina zoritxarrez ezin da orduko materiala eskuratu. Jardunaldi horrek bigarren parte bat izan zuen handik urtebetera: jatorrizko herrialdeetako hezkuntza sistemak konparatu nahi izan ziren, hemengo sistemaren erronkak hobeto identifikatzeko. Horien berri HikHasi aldizkarian argitaratu zuten [hemen].\nHamalau urte eta gero, #Zubideiak gune irekia antolatu dute aurten Leioan. Adierazgarria eta sujerentea da ekitaldiari buruz antolatzaileek eman duten azalpena: “Elkarren artean erlazionatzeko eta gai sozialei heltzeko dinamika eraikitzailea bultzatu nahi da. Elkarrizketa da oinarria, ikuspegi ezberdinen arteko zubiak eraikitzeko eta sendotzeko. Urratsak emango ditugu beste gizarte eredu baterantz: euskara, aniztasuna eta bizikidetza ditugu ardatz.”\nKategoriak Sailkatu gabea\t| Etiketak Elkartasuna, Immigrazioa, Zubideiak\t| Utzi erantzuna


ZERAMIKAZKO 9 LANPARA, EDOZEIN GELA ARTE MODERNOAREN MUSEO BAT IZAN DADIN - ESTILOA\nEdozein gela arte modernoaren museo bat bezala sentiaraziko duten zeramikazko 9 lanpara\nSekula proposatuko ez nukeen bitartean benetan arte modernoaren museo batean bizitzen (elementu preziatuak eta apurtzeko gehiegi!), bada espiritu hori zure etxera ekartzeko modu bat: zeramikazko lanpara eskultorikoa. Noski, zure brontzezko oinarria edo ohiko baserri estetikoa duen zerbait aukeratu dezakezu, baina zergatik egiten duzu hori munduan zeramikazko lanpara erakargarriak daudenean piztu zain daudenean?\nHasiberrientzat, artisau kalitatea dago pieza mota honetan, lekuan jartzen duzun lekuan ehundura nabarmena ematen diona. Halaber, zeramikazko lanparak elkarrizketa abiarazleak dira; Dirua apustuko nuke, zure egongelan zeramikazko mahai-lanpara forma berezi bat gehitzen badiozu, gonbidatuek haren edertasuna aipatuko dutela, nahiz eta FaceTime edo Zoom bidez bakarrik ikusten duten. Gainera, ez dezagun ahaztu hori zeramika garai bateko ohitura da , eta arte mota hori zure etxeko elementu funtzionaletan sartzea - argiztapena bezalakoa - nahiko berezia da. Aurretik, bederatzi aukera eskultoriko aurkituko dituzu zure espazioa argiztatzeko eta horizonteekin zabaltzeko.\nAlgarve zeramikazko mahai-lanpara\nHau zeramikazko lanpara zirkularra Portugalgo hegoaldeko eskualdearen izena du eta eskuz egindakoa da bertako buztinarekin. Hori gutxi balitz, erdialdeko zuloak arreta erakartzen du eta bere formak mende erdiko lerro garbiak dituen altzariekin ondo jokatzen du.\nErosi: Algarve zeramikazko mahai-lanpara , 179,00 $ CB2-tik\nWashington hego-mendebaldeko Mima Tumuluak inspiratuta, hau zeramikazko lanpara berezia egokia da bere espazio pertsonalari ukitu modernoa eman nahi dion edonorentzat. Gustatzen zait nola agerian dagoen bonbilla eskulturazko oinarriarekin bat egitea lortzen duen.\nErosi: Mima mahai-lanpara , 181,00 $ Food52-tik\nMia zeramikazko mahai-lanpara\nTerracotta akabera honen gainean zeramikazko oinarri biribila beroa eta etxekoa sentitzen duen lanpara honi lurrezko kalitatea ematen dio. Ondo lotuko luke cactus batekin edo antzeko mamitsu batekin alboko mahaian edo apalategian.\nErosi: Mia zeramikazko mahai-lanpara , 79,00 $ Urban Outfitters-en eskutik\nKreditua: Crate & Barrel\nEredu makil sotila eta honen angelu interesgarriak zeramikazko lanpara sentitu jostalari eta erosketetatik kanpo. Harritu egin zaitezke, ordea, kolore desberdinetako tonu batek (zuria, krema, arpillera edo grisa aukeratzeak) piezaren itxura orokorra alda dezakeenaren arabera.\nErosi: Alina mahai-lanpara, 149,00 $ Crate & Barrel-etik\nZergatik ez zenuke nahi erroskila itxurako lanpara ? Zeramikazko txundigarri honek berehalako xarma eta distira leuna eta epela ematen ditu irakurtzeko edo lantzeko adina argi.\nErosi: Donut 12 mahai-lanpara , 57,99 $ Wayfair-en eskutik\nMesa zeramikazko mahai-lanpara\nAsimetria eta zeramika ondo joan ohi dira, eta lanpara hau ez da salbuespena. Jarri sarrerako kontsola edo idazmahaia ia ferra itxurako estilo artistiko honekin.\nErosi: Mesa zeramikazko mahai-lanpara , 198,00 $ Anthropologie-tik\nAsimetria zeramikazko mahai-lanpara\nAsimetriaz, silueta irregularra hizpide hartuta zeramikazko pieza hau Lanpara hau arruntetik ikusmen dinamikora eramaten du, giro minimalista freskoa bideratzen duen bitartean. Zuria ez bada zuretzat edo zure etxearentzat, goroldio beltzak eta motzak ere eskuragarri daude.\nErosi: Asimetria zeramikazko mahai-lanpara , 179,00 $ West Elm-etik\nZeramikazko Mahai Lanpara\nHemengo beste diseinu gehienak ez bezala, hau lanpara txikia bere forma eskultorikoa tonu tolestutik lortzen du oinarriaren aldean. Bat gaueko mahaian azentu gisa erabiliko nuke.\nErosi: Zeramikazko Mahai Lanpara , 80,60 dolar Etsy-ren eskutik\nMahai lanpara batzuk\nHau zeramikazko lanpara eklektikoa izozki bola baten antza du, eta zer gehiago eska diezaiokezu zure argiari? Pieza honetako dibertigarri xelebre eta zaharkitua besterik ez da, egongelako alboko mahaian itxura bikaina izango lukeena.\nErosi: Mahai lanpara batzuk , 148,00 $ Anthropologie-tik\nZure egongelan erosi ditzakezun 7 alfonbra zoragarri\nZer egin Sofaren atzean dagoen hutsune txiki eta baldar horrekin\nBateria Hilda? Nola salto egin auto bat bezala Pro\nThe Office Gabonetako atal guztiak, txarrenetik onenera sailkatuta\nzergatik jarraitzen dut 666 ikusten\n1212 aingeru zenbakiaren esanahia


"Ez dakit irailetik aurrera Talkari eusteko gai izango naizen" - Gasteiz - Alea.eus\n"Ez dakit irailetik aurrera Talkari eusteko gai izango naizen"\nAnakoz Amenabar 2020-06-22 07:13\nGorka Basterretxea, Talka galerian. / Erlantz Anda\nGasteizko arte galerien basamortuan, tanta handi bat izan zen duela bi urte Talka. Nestor Basterretxearen seme Gorkaren eskutik, hiriburuan arte garaikideari beste erakusleiho bat jarri zion; sektoreak bizi duen krisiak, ordea, pandemiak areagotuta, egoera latzean jarri du egitasmoa.\nPaco San Miguelen bildumako eskultura batzuekin ekin zion Talka galeriak konfinamenduaren osteko bideari, eta Miriam Isasiren erakusketarekin jarraituko du hurrengo asteetan. Gasteizko Alamedako Markesaren plazan dagoen arte galeriak, ordea, zalantza ugari ditu aurretik. Pandemiak kolokan jarri du lehenagotik ere hankamotz zetorren egitasmoa, Gorka Basterretxea (Donostia, 1959) galeriaren jabeak aitortu duen moduan, eta hurrengo hilabeteak gakoa izango dira.\nBi urteko bidea, eta tartean pandemia bat ere bai. Zein egoera bizi du gaur egun Talka galeriak?\nPandemiaren aurretik erraza ez bazen, are gutxiago orain. Halako negozio batean hasten zarenean ez dakizu ondo, normala denez, zer aurkituko duzun. Zuloa liburu-dendan izan nintzen hainbat urtez, eta orain dela hiru urte erabaki nuen uztea, dendarekin nahiko nekatuta nengoelako. Artearekin betidanik izan dut lotura, eta handik gutxira erabaki nuen arte garaikideko galeria bat irekitzea. Hainbat galeria bisitatu nituen: Londresen, Bartzelonan, Bilbon... eta banekien egoera zaila zela; galeriak ixten ari ziren.Pandemia aurretik ere, azken urteetan, gure kontsumoa erabat aldatu da; eskaintza handia dugu Internet edo telebistaren bitartez, eta etxetik ateratzea askoz gehiago kostatzen zaigu. Artearen munduan ere antzera; artelanak erosteko beste bide batzuk ere badaude gaur egun, online. Tira, egoera ezagutzen nuen, baina sorpresak ere izaten dira eta aurrera egitea erabaki nuen. Gasteizek 260.000 lagun ditu, eta pentsatzen nuen agian bildumagileak ere izango zirela... Bi urte hauetan sorpresa onak eta txarrak izan ditut, eta ikusi dut beharbada kolekzionista kopuru handirik ez dagoela. Zaila da. Kulturan ezer ez da erraza, eta are zailagoa artean.\n"Arte galeriaren zeregina jendea erakartzea, proposatzea, gerturatzea da... eta birus madarikatu honekin dena debekatu dute"\nKonfinamenduak are gehiago murriztu ditu aukerak?\nBai, lehendik ere zaurituta zegoena jo du. Eta ez konfinamenduak bakarrik; hurrengo egoerak ere bete-betean jo gaitu. Arte galeriaren zeregina da jendea erakartzea, lanak ikusi, proposatzea, komentatzea, gertutasuna... eta birus madarikatu honekin dena debekatu dute, eta beldurra ere eragin du. Orain tratua egin eta alde egiten dute bisitariek; eta beste zerbait da arte galeria bat. Joan den ostiralean aurkeztu genuen Miriam Isasiren erakusketa, ekitalditxo bat egin genuen, eta nabaritu zen jende gutxiago gerturatu zela, eta elkartzeko beldurra dagoela. Azoka guztiak ere bertan behera geratu zaizkigu; iaz hiru azokatan izan nintzen –Bilbon, Orensen eta Logroñon– eta gutxi-asko mugimendu bat izaten da, baina aurten momentuz ez dago ezer.\nZein izan daiteke arte galeriei bultzada bat emateko modua?\nElkarlana oso garrantzitsua da. Eta horretan Bilbon asmatu dutela uste dut; euren arteko elkarte moduko bat osatu dute eta jarduerak zein eskaerak ere batera egiten dituzte. Horretarako, ordea, hainbat galeria egon behar dira. Eta Gasteizen bakarrik nago, arte galeria tradizional moduan ezagutzen dugunaz behintzat; Artgia eta Zas moduko egitasmoak ere badaude, eta elkarlanean ere aritu gara, baina beste egitasmo batzuekin uztartzen dute horiek galeria.\nSareak aukerak eskaini ditzake?\nBai, eta orain asko mugitzen da bertan. Gu Interneten mugitzen gara, baina ez asko; aurkezten ditugun erakusketen eta artisten inguruko informazioa jasotzen dugu webgunean. Beharbada, egitasmoarekin aurrera begira egiteko modua izan daiteke. Halere, niri espazio fisiko hau eta eskaintzen dituen aukerak gustatzen zaizkit. Polita da artistak espazio honetan lanean ikustea euren erakusketak prestatzeko, eta eurekin batera gero bisitaldi gidatuak ere antolatzea gustatzen zait, obraren inguruko xehetasunak ezagutzea... hori Internetek ez du eskaintzen. Halere, beste alde batetik, ezagutuko ez zenituzkeen lanak ezagutzeko aukera ematen du Internetek, eta salerosketarako ere bide garrantzitsua da egun, eta agian aukera bat izan daiteke egitasmoarekin jarraitzeko.\nAitaren -Nestor Basterretxea- bildumarekin eman zenion hasiera galeriari...\nBai, eta Carmelo Ortiz de Elgea, Juan Mieg eta Jose Ramon Anda izan ziren hurrengoak. Argazki erakusketa bat ere izan genuen, eta belaunaldi gazteagoak ere igaro dira. Beti arte garaikideko lanak erakusgai izan arren, saiatu naiz munstro ezagunak, fakultatetik atera berri direnekin eta esperientzia gutxiagokoekin tartekatzen. Eta alor desberdinetakoak, gainera, diziplina ugaritakoak; aitak berak denetarik egin zuen, eskultura, zinema, diseinu industriala... eta aniztasun horren isla ere izan da Talka. Obra batzuei lotutako pelikulak eskaini ditugu, liburu eta disko aurkezpenen bat ere bai... "Talka" izenak berak dionez, zerbait proposatzen duzunean haustura bat izaten da beti; erromanikoan izan zen haustura hori, gotikoan... eta horretan ahalegindu gara galerian.\nArteari begiratzeko garaian, nolako arrastoa utzi zizun aitak?\nBeharbada aipatutako aniztasun hori nabarmenduko nuke. Kuriosoa da, baina berari arte kontzeptuala arrotza egiten zitzaion; instalazioak ez zituen ulertzen. Interesgarria bai, baina ez zuen ulertzen, eta alde horretatik klasiko bat zen. Halere, sortzen ziren gauza berriekin lotura zuen, eta askok jotzen zuten beragana horiek aurkeztera. Eta inguruan ginenok halabeharrez hori xurgatu dugu, konturatu gabe ia. Beharbada ez genuen zuzeneko harremana, baina nahi gabe barneratu dugu. Talka galeria horren isla ere bada; arte galeria batzuek XX. mendeko artista guztiei egiten diete lekua, eta hemen beharbada estuagoa da aukeraketa, bidea nahiko garbi izan dugu. Horrek ez du esan nahi, ordea, nire zalantzak ez ditudanik eta ekarri behar dudana aukeratzea zaila ez denik. Proposamen ugari izaten da, eta zaila izaten da erabakitzea; eta, noski, ez da beti nire gustoen araberakoa izaten.\nMiriam Isasiren 'Kontserba pre-apokaliptikoak' erakusketaren ostean, nora joko du Talkak hurrengo hilabeteotan?\nPlagaro artistarekin aurreikusita genuen hurrengo erakusketa. Baina momentuz atzeratu dugu. Hurrengo hilabeteak gakoa izango dira. Ez dakit irailetik aurrera nolako egoera izango dugun, eta Talkari eusteko gai izango naizen. Kontrakoa dirudien arren, arte galeria batek gastuak ditu: alokairua, autonomoa... Eta ez da erraza. Zer gertatuko den? Ez dakigu, baina ez naiz oso baikorra. Irailean galeria ixtea aukera bat izan daiteke. Alde horretatik nahiko ezkor nago, baina pentsatzen dut momentu honetan beste asko dauden bezala. Eta pena handiarekin esaten dut, proiektu polita delako Talka eta gustatzen zaidalako, baina mirari bat beharko litzateke.\nMiriam Isasiren erakusketa ikus daiteke Talka galerian. / E. Anda


Juan José Gerardi - Wikipedia, entziklopedia askea.\nJuan José Gerardi (Guatemalako Hiria, 1922ko abenduaren 27a - Guatemalako Hiria, 1998ko apirilaren 26a) guatemalar gotzain katolikoa eta giza eskubideen defendatzailea izan zen.\n1984ko abuztuaren 14a -\nElizbarrutia: Roman Catholic Archdiocese of Guatemala (en)\n1974ko abuztuaren 22a - 1984ko abuztuaren 14a\n← José Julio Aguilar García (en) - Julio Edgar Cabrera Ovalle (en) →\nElizbarrutia: Roman Catholic Diocese of Quiché (en)\n1967ko uztailaren 30a -\n1967ko maiatzaren 5a -\n← Raimundo Martín (en) - Gerardo Flores (en) →\nElizbarrutia: Roman Catholic Diocese of Verapaz, Cobán (en)\nGuatemalako Hiria, 1922ko abenduaren 27a\nGuatemalako Hiria, 1998ko apirilaren 26a (75 urte)\ngiza eskubideen aldeko ekintzailea eta apaiz katolikoa\nNew Orleansen hasi zituen apaiz-ikasketak, eta 1946. urtean ordenatu zen apaiz, Guatemalan. Handik hamaika urtera, Verapazko (hiriburutik 200 bat kmra) gotzain izendatu zuten, eta, 1974. urtean, Quiché departamendukoa. Quiché Guatemalako departamendu pobreenetako bat da, Gerra Zibilean eraso gogorrenak jasan zituenetakoa; Gerardi gotzain izendatu zuten garaian, indarkeria-giroa zen han nagusi eta, ezkerreko gerrillen bilgune zelarik, gudarosteak gogor eraso zion eremu hari. Hain zuzen ere, gerrako gertakarien egia ezagutzeko asmoz Gerardik Oroimen Historikoa Berreskuratzeko antolatutako proiektuan (REMHI) aipatzen diren 442 hilketetatik gehienak gudarosteak egin zituen.\n1980an, Gerardik gogor salatu zuen nekazariek espainiar enbaxada okupatu ondoren segurtasun-indarrek bertan egindako sarraskia, eta, handik gutxira, zenbait atentatu egin zizkioten; atentatuetatik onik atera zen, baina Costa Ricara erbesteratu behar izan zuen. 1984an, Guatemalako artzapezpiku-barrutiko gotzain-laguntzaile eta bikario orokor izendatu zuten. Kargu hartan zela sortu zuen REMHI proiektuari jarraipena ematen zion ODHA proiektua, Guatemalako indarkeriaren urteetako biktimen lekukotasunak jasoaz, egia ezagutzeko helburuarekin. 1998an amaitu zuen Guatemala: sekula gehiago ez idatzia, eta apirilaren 24an argitaletxera eramatea lortu zuen. 54 ordu geroago, ezezagun batek bere etxe aurrean hil zuen.\n↑ Monseñor Juan José Gerardi Conedera Iglesiacatolica.org.gt\nAzken aldaketa 24 otsaila 2019(e)an, 15:34(e)tan\nOrriaren azken aldaketa: 24 otsaila 2019, 15:34.


Amorotoko udala - Eliz ondareak\nAmorotoko plaza txiki politaren inguruan, XVIII eta XIX. Gizaldiko baserriez gain, San Martin eliza gotiko-barrokoa aurkitzen da eta baita ere XIX. gizaldiko udaletxea eta taberna.\nSan Martin parrokia XV eta XVIII. gizaldikoa dela esan daiteke nahiz eta aurretik baseliza bat bezala erabiltzen zen. 1519 urtetik aurrera heldu zitzaion parroki askatasuna garai hartako Aita Santuak emandako bula baten bidez. Urte hori izan zen Amoroto herri bezala sortu zena eta Lekeitiotik banandu zen urtea. San Martin eguna uztailaren 4an ospatzen da.\nAmorotoko eliz ondareak, parrokiatik aparte, San Migel eta Santa Barbara baselizak osatzen dute kanposantua ahaztu gabe.\nSan Migel baseliza, Elexalde auzoaren sarreran aurkitzen da. Baseliza hau XX. Gizaldiko estilo herritarrekoa da. Sarreraren ate gainean, inskripzio bat dago erliebean San Migel Goiaingerua jartzen duelarik eta beraren gainean harri grisezko gurutzea erliebean. San Migel eguna irailaren 29an izaten da.\nSanta Barbara baseliza, izen bereko mendi tontorrean aurkitzen da. Amorotoko urtegiaren alboan eta bertatik herri guztia ikus daiteke. Bertara joateko Odiaga auzoko loma deritzon tokitik igo daiteke. Zehaztu ezineko datan eraikitako estilo herritarreko eraikina da. Santa Barbara eguna abenduaren 4an ospatzen da.\nKanposantua XIX. Gizaldiko estilo neoklasikoko eraikina dugu. Barruan kapera ere badago. 1834. urtean berrikuntza batzuk egin ziren bertan baina noizkoa den ezin da jakin.\nAzkenik, Amorotok Bide gurutze ugari ditu. Horien zer egiteko nagusiena, herrian dauden lau auzoen elkar arteko komunikazioa da. Hau da, Elexalde, Urrutia, Odiaga eta Ugaran auzoak, elkar artean komunikatzeko sinboloak.


Zaldunen, erromesen eta nekazarien Elgetara bidaia gertatzen - Elgeta - Goiena.eus\nZaldunen, erromesen eta nekazarien Elgetara bidaia gertatzen\nLarraitz Zeberio Lekuona 2018-01-19 09:00\nErdi Aro hasierako Elgeta zelakoan zen irudikatzen duen irudia.\nHamar pertsonaia ditu Erdi Aroko Elgeta ezagutzera emateko herritar talde bat prestatzen ari den bisita gidatu bereziak. Artxibo historikotik ateratako datuak oinarri hartuta ari dira lanean, eta esan dute ekimena hasi dela forma hartzen.\nErrementaria, iskribaua, nekazaria, jauntxoa, inkisidorea, erromesa, jostuna, kontseilu burua... hainbat pertsonaia izango ditu Elgetan otsailerako prestatzen ari diren bisita gidatu bereziak. "Sorreran San Roke kalea zen herriaren muina eta bi ate nagusi zituen: bata gaur egun agirreazaldegitarren etxea denaren alboan —iskribauaren etxea zen— eta bestea kalengua etxea zegoen parean. Oraindik ere gelditzen dira arrasto batzuk. Garaiko pare bat etxe ere bai San Roke kalean", azaldu du ekimena prestatzen diharduen Nerea Villak. "Arkuak irudikatu nahiko genituzke. Poliespanarekin egin gura ditugu, eta aurrekontuak eskatzen ari gara".\nErdi Aroko pertsonaiak ere baditu Elgetak. Ospetsuenen artean dira Jalotza etxeko Otxoa Donor de Olaegi jauntxoa eta Calahorrako inkisidore izandako Martin Saez de Ibarra. Horiek ere berpiztu gura dituzte antzerkirako. "Kontatu gura dugu nortzuk ziren, garai hartan jendea nola bizi zen, lurra nola lantzen zen, etxeak nolakoak ziren...".\nArtxibo historikotik tiraka\nTxema Barrutia eta Manolo Cainzos artxibo historikotik ateratzen ari diren datuetan oinarrituko dute bisita gidatuaren muina. Elgetaren historia jasoko duen liburu bat prestatzen ari dira Cainzos eta Barrutia, eta hainbat aurkikuntza egin dituzte. "Atera dute, esaterako, Donejakue bidea Elgetatik pasatzen zela eta gaur egun eskola dagoen inguruan erromesendako ospitale bat zegoela. Elgetako alondegiaren —udaletxearen menpe zeuden merkatuak— garrantzia ere azpimarratzekoa da. Gaur egungo Andra Mari plaza inguruan zegoen eta zerealak ez ezik edozein motatako oihalak ere aurki zitezkeen bertan. Erdi Aroan sartu zen kotoia, eta larrua eta lihoa ordezkatzera etorri zen. Elgetan jostun asko omen zeuden. Arropa ugari egiten zuten", dio Villak. "Nabarmentzeko da baita ere ez zegoela atzerritarrik: ez judurik, ez mairurik, ez ijitorik. Ez dute artxiboan arrastorik aurkitu. Aldiz, arropa garbitzeko harraskak. animaliendako askak... non zeuden jasota dago. Postigua edo atzeko atexkak zer ziren eta zertarako ziren ere azaldu nahi dugu".\nZortzi antzerki labur izango ditu bisita gidatu bereziak, eta auzolanean eta boluntarioekin egin gura dituzte. Jantziak eta atrezzoa ere prestatzen hasiak dira. Antzezle lanak egiteko taldea osatuz doa, baina bi gizonezko falta dituzte oraindik. "Hasierako asmoa zen herriko neska-mutikoei erakustea lehenengo Elgeta zelakoa zen, eta pentsatu genuen hitzaldi bat egin beharrean erakargarriagoa izango zela pertsonaia desberdinekin egindako antzeztutako bisita gidatu bat antolatzea. Horretan dihardugu. Gidoia prest daukagu, eta hamar bat pertsonaia daude. Bi boluntario falta ditugu: bata iskribauarena egiteko eta bestea kontseilu buruarena edo alkatearena egiteko. Gizonezkoak behar ditugu, eta ahal dela adin batetik aurrerakoak", azaldu du Villak.


"Alternatiba: alternatiben herrixka" Nikolas Goñi (Bizi!) — Manu Robles Arangiz Fundazioa\nJoan den Ekainaren 5ean Nicolas Goñi Bizi! mugimenduko kideak "Alternatiba, alternatiben herrixka" zer den azaldu zuen ELAk antolatutako "Energia eredu iraunkor baterantz" jardunaldian. Datorren urteko Pariseko COP21-ari begira 10, 100, 1000 Alternatiba antolatzera gonbidatu zuen jendea.\nNikolas Goñi, Bizi! mugimenduko kidea. (Artikuku hau 20. Ingurumen Buletinetik aterata dago)\n“Azaldu nahi ditugu konponbide sozial bidezkoak, ziurrak, baliabide gutxi kontsumitzen dituztenak, ondorio kaltegarririk ez dituzten konponbideak, eta teknika sinple eta edonork menpera ditzakeenak. Eta honen ildotik bultzatu genuen “Alternatiba” iniziatiba, alternatiben herrixka. Honen edizio bat izan zen 2010ean eta edizio handiago bat pasa den urriaren 6an Baionan. Alternatiben herrixka honek hiru xede ditu, hiru gauza nahasten ditu. Alternatiba konkretuen feria da eta bertan ezagutarazten dira garraio modu alternatiboak, ekoetxegintza eta nola egin hau norbere etxeetan, eguneroko produktuak nola bakoitzak sortu,...\n"Azaldu nahi ditugu konponbide sozial bidezkoak, ziurrak, baliabide gutxi kontsumitzen dituztenak, ondorio kaltegarririk ez dituzten konponbideak, eta teknika sinple eta edonork menpera ditzakeenak"\nAlternatiba konkretu guztiak arlo guztietan (garraio, nekazaritza,...) bertan aurkeztuak dira. Aldi berean, unibertsitate herrikoi bat egiten da hirian bertan eta elkartzen dira klimatologo edo aditu ezberdinak zientzia modu ulergarrian azaltzen dutenak hirian bertan. Eta bada baita ere jai herrikoi bat, ez da bakarrik eszenario beltz eta beldurgarriak kontatzeko.(...). Konponbidea ez da tristea, ez da gogoz kontrako murrizketa. Ez da “Nahi nuke kontsumitu baina murriztuko dut” pentsatuz eta sufrituz eraikitzen, elkarlanean eta egiten dena gozatuz egiten da. Jakinarazi nahi da jadanik existitzen diren alternatiba guzti horiek gaurtik hasi daitezkeela kliman eragiten eta konponbide hauek mundu gozagarriago bat eraikitzen dutela justizia soziala hobetuz.\nHiru helburu ditugu. Azaldu nahi dugu klima aldaketaren erronkari aurre egiteko konponbideak behetik datozela, ez aditu eta gobernuetatik bakarrik, eta gutariko bakoitzaren esku daudela, elkarteen esku, udaletxeen esku,... Eskala txikian eta tokiko mailan konponbide asko daude. Baionakoa eginez gero, gure helburua zen Alternatiba biderkatzea, deialdi bat egin genuen beste 10, 100 edo 1000 Alternatiba antolatzeko eta horrek COP21 gailurrean eragin handiagoa izateko, eta erakusteko gizartea klimaren arazoaz jabetu dela eta gobernuen partetik erantzunkizun baten zain gaudela.(...)\n"Ez da “Nahi nuke kontsumitu baina murriztuko dut” pentsatuz eta sufrituz eraikitzen, elkarlanean eta egiten dena gozatuz egiten da"\nLortu genuen 10.000 pertsona biltzea Baionan 2013ko urriaren 6an. (...). Baziren azoka, hainbat hitzaldi unibertsitatean, eta karpa handi bat. Karpa horretan bukatu zen ekitaldia eta deialdi berezi bat bota genuen beste 10, 100 edo 1.000 Alternatiben herrixka sortzeko Europan eta mundu mailan. Lehen erronka gainditua izan zen, lortu genuen 12.000 pertsona biltzea klima aldaketa murrizteko ekitaldi batean eta esan behar da 2009tik lehen aldia izan zela. Copenhageko gailurraren ondotik nola jende asko desanimatu zen eta motibazioa galdu zuen kliman eragina izateko, eta borroka hori bukatutzat eman zuten. Itxaropena galdu zuten militante eta elkarte asko, hori ikusiz, berriz animatu ziren eta gaur egun Europa mailan 40 Alternatiba antolatzen ari dira eta gehiago espero dira datozen hilabeteetan frantses estatu osoan, baita ere Suizan, Belgikan, Austrian, Errumanian, eta Tahitiraino ere, Pazifikoraino, heldu da.\n"Klima aldaketari aurre egitea behetik dator, denon esku dago eta tokiko konponbideak sortzen dira"\nCOP21 gailurrari begira sorturiko plataforma batean jatorri ezberdineko 70 erakunde gaude, sindikatuak daude, gobernuz kanpoko erakundeak, etab. Jatorri ezberdineko erakundeak bilduak izan dira eta helburuak dira negoziaketetan eragitea, erakutsi gizarte zibila arazo horretaz jabetu dela eta erantzukizun bat espero duela. Aldi berean, iritzi publikoari dei egin eta ulertu arazi klimaren aldaketa arazoa dela eta arazoa konpontzeko dauden soluzio guztiak, eta mobilizazio hori beste tokiko borroka konkretuekin lotu. (...).\n"Klimaren arazoa oso aukera ona da beste arazo batzuei oihartzun gehiago emateko, klimaren gaia izango ez balitz beste arazo horiek oihartzun gutxiago izango lukete"\nKlimaren arazoa oso aukera ona da beste arazo batzuei oihartzun gehiago emateko, klimaren gaia izango ez balitz beste arazo horiek oihartzun gutxiago izango lukete. Adibidez lan denboraren murrizketa eta banaketa, honek zerikusia du ekoizten denarekin, ekoizteko erabiltzen diren baliabideekin, ekoizteko sortzen den kutsadurarekin eta hori dena murrizteak klima babesten laguntzen du, neurri soziala izateaz gain. Neurri soziala eta neurri ekologikoa uztartzen ditu, enplegu berdeek bezala. Ekonomiaren eraldatze edo birmoldatze ekologikoan, energia gutxiago erabiltzeko azpiegitura horiek eraikitzeko behar diren lanpostuak ere, aukera ona dira lanpostuak sortzeko eta energia gutxiago xahutzeko. (...).\n"Baliabideen gehiegizko ustiapena ere lotuta dago aberastasun banaketa desorekatu batekin"\nBaliabideen gehiegizko ustiapena ere lotuta dago aberastasun banaketa desorekatu batekin eta aberatsenek bultzatzen dute eredu berezi hau, eredu oso kontsumitzaile bat, eta eredu hori gizarte osoari inposatzen diote: diru gutxi duen jendea aberatsentzako produktuekin ekipatzea bultzatzen dute, hiri handien artean azkar mugitu nahi dutenez abiadura handiko trenak bultzatzen dituzte, gustuko dituzte naturan galdurik dauden etxe handiak eta energia asko kontsumitu eta ekosistemak kaltetzen dituen hirigintza bultzatzen dute. Klima aldaketa aberastasun banaketa eredu zehatz batetik datorrela ulertu behar da. (...).\n"Burujabetza da beste gai bat Alternatiban garatzen ari garena"\nBurujabetza da beste gai bat Alternatiban garatzen ari garena. Burujabetza aldarrikatzen duten alderdi batzuk ikusi ditugu Europako hauteskundeetan, alderdi horiek mundializazioari beldurra oso ongi erabiltzen dute baina eredu oso autoritario, muga zale eta xenofobo batean. Frantzian ikusi dugu Front National nola hedatu den, antzeko alderdiak daude baita ere Austrian, Holandan, Finlandian, Danimarkan, ... Badago horrelako alderdien igoera bat eta mundializazioari beldurra erabiltzen dute haien moduko burujabetza bat aldarrikatzeko. Baina benetako burujabetzak uztartzearekin bat egiten du, eta nazioarteko uztartzearekin ere. Klima aldaketari aurre egitea behetik dator, denon esku dago eta tokiko konponbideak sortzen dira erakutsiz arlo guztietan egiazko burujabetza, burujabetza materiala indartzen dela, bai elikaduran, bai energian, etxegintzan,... (...).\nKonponbide horiek oso baliagarriak izango zaizkigu, nahiz eta COP21 gailurrak porrot egin. Porrot egiten badu mobilizazioak jarraitu beharko du aurkezten diren konponbideek erresilientzia garatzen dutelako. Erresilientzia, sistema batek krisi bat edo gertakari larri bat bizi ondotik berriz konpondu eta berpizteko gaitasuna da. (...). Gailur honek porrot egiten badu eta klima gehiago desorekatzen bada beharrezkoak izango zaizkigu konponbide erresilienteak klimaren gertakari meteorologiko estremoei aurre egiteko eta klima desorekatu horretan bizirauteko. Hau da mezu nagusiena, Alternatiben herrixkak nahiz eta egun batekoak izan alternatiba iraunkorrak sortzen eta garatzen dituzte.”\nHemen ikus dezakezue hitzaldiaren bideoa eta erabilitako diapositiba aurkezpena.


Gurutz Ansola - Wikipedia, entziklopedia askea.\nAzpeitia, 1924ko maiatzaren 2a\nDonostia, 2019ko otsailaren 1a (94 urte)\npolitikaria eta ekonomialaria\nGurutz Ansola Larrañaga (Azpeitia, Gipuzkoa, 1924ko maiatzaren 2a - Donostia, Gipuzkoa, 2019ko otsailaren 1a) gipuzkoar ikertzaile eta irakaslea izan zen.\nEkonomia Zientzietan lizentziatua Deustuko Unibertsitatean eta Zuzenbidean Valladolidekoan. Ekonomia-irakaslea izan zen Deustuko Unibertsitatean, Donostian. Makroekonomia euskaraz irakasten aitzindari izan zen unibertsitate horretan eta baita euskaraz ekonomiaren gaineko testuak idazten ere.\nEuskal Herriko ekonomia-egiturak eta haien aldaketa, nazioarteko diru-sistema dolarraren mende, eta ongizate-estatuaren krisia eta etorkizuna izan ziren bere ikerlan nagusiak. Eusko Ikaskuntzaren Gizarte eta Ekonomia Zientziak Saileko lehendakaria izan zen 1978tik 1980ra.\nKaleratu zituen lanen artean: Euskal Herriko ekonomiaz (1971), USAren agintaritza eta dolarraren ahulezia (1972), Ongizate-estatuaren krisialdia eta etorkizuna eta Europar banku zentralaren moneta-politika bakarra.\nGipuzkoako Ikastolen Federazioaren sortzaile eta elkarte horren lehendakari izan zen; Gasteizko Legebiltzarreko kide eta Gipuzkoako Batzar Nagusietako lehendakari ere izan zen. EAJko kide izan zen, harik eta Eusko Alkartasunarren sorreran parte hartu zuen arte.\nEgan eta Zeruko Argiaren kolaboratzaile ere izan zen.\nOrriaren azken aldaketa: 15 azaroa 2019, 16:13.


Gazte Asanbladako sortzaileen artean ezusterik ez gaztetxetik hartutako erabakiarekin - Elgeta - Goiena.eus\nGazte Asanbladako sortzaileen artean ezusterik ez gaztetxetik hartutako erabakiarekin\nLarraitz Zeberio Lekuona 2018-03-02 14:51\nElgetako Gazte Asanbladaren eta gaztetxearen sorreran ibilitako kide batzuk.\n1992an jaio zen Elgetako Gazte Asanblada eta 1996ko martxoaren 22an okupatu zuten gaztetxea. Bi hamarkadaren ondoren Asanblada desegiteko eta gaztetxeko giltzak Udalari emateko erabakia da albiste herrian. Berriak ez du benetako ezusterik eragin.\n"Gaztetxea amatatzen joan da. Ez da egun batetik besterako kontua izan. Gaur egun, pribatizatu egin da dena, eta zegoen indar apurrarekin gauza batzuk mantentzera jo dute gazteek, baina ez da berdina ardurak hamabosten artean edo lauren artean banatzea". Igor Azkarateren hitzak dira. Gazte Asanbladako sorreran ibilitakoa da. Sortzaile haietako batzuekin egin du hitzordua GOIENAk. Egungo gazteek hartutako erabakiak ez ditu ezustean harrapatu.\n"Elgeta batean gaztetxeak 22 urte bete izana errekorra iruditzen zait. Txalogarria. Elorrioko gaztetxeak 30 urte bete berri ditu. Bergaran ere martxan dira, baina dugun herritar kopururako eta dauden tendentziak kontuan hartuta munduko errekorra iruditzen zait 22 urte eutsi izanak", iritzi dio Onditz Villak. "Ikusten ari gara inguruko herrietan ere zer gertatzen ari den. Lokalak hartzea da gazteen joera".\nOhiturak aldatu egin direla berresten du Alazne Azkaratek. "Gazteek, gaur egun, ez dute gaztetxearen beharrik. Aldatu egin dira ohiturak eta gustuak", esan du.\nElgetatik mugitzeko erraztasun handiagoak daudela gaineratu du Oier Villak. "Gure sasoian, jaiak kenduta, herrian ezer gutxi zegoen, horregatik hasi ginen antolatzen. Gaur egun, lokalak hartzen dituzte. Hala, ez dute gustuko ez duten jendea aguantatu behar. Bakoitzak bere zirkulua du eta kitto. Hori argi eta garbi. Baina horrela itxi egiten duzu zure oskola".\n"Ikusi egiten zen iritsiko zela itxiera", dio Bittor Gallastegik. "Poliki-poliki, jendea gogoa galtzen joan da. Jendea, orain, bere gauzetarako mobilizatzen da, denbora gutxiago du... Ez dakit nik! Hasieran, gainera, beti dituzu indar eta motibazio handiagoak, eta ez dut uste Elgetako kasua bakarra denik. Ziurrenik orokorra da. Eta, oraingo gazteek ez dituzte gauza gehiago egiteko? Lehen 15 urterekin denbora libre gehiago izaten genuen, ez? Ez dakit... Erantzuna ere txikitzen joan da", esan du.\nGaldera hori egiten dio bere buruari Iban Arantzabalek. "Zergatik joan da txikitzen jendearen erantzuna? Gauza konkretu batzuetan zentratzen joan da gaztetxea? Hasierako irekidura galtzen joan da? Gauza horiek aztertu beharko lirateke. Zergatik joan den jendearen erantzuna jaisten", adierazi du. Gazteek hartutako erabakia penaz baina errespetuz hartzen duela gaineratu du. Uste du, gainera, ez dutela zertan inori azalpenik eman behar. "Erabaki ausarta ere bada. Gu gustura geunden. Hori eskatzen zigun gorputzak. Inertziaz eusteak nekea dakar. Ez dakit erabakia hartzeko benetako arrazoiak zeintzuk diren. Ez ditut inon irakurri. Gu asko ginen, baina lanerako asko beti ez gara egon". Gaztetxearekiko zuen lotura afektiboa ere jaisten joan dela azaldu du. "Zabaldu duten bakoitzean joan naiz, baina oso gutxitan zabaltzen zuten azkenaldian".\nGaur egungo gazteen gogo falta aipatu du, berriz, Enrike Perez Txikiturri-k. "Ez dute ezer egiteko gogorik. Ez dakit lotsa den edo zer den", esan du.\nOraingo moduak indibidualagoak direla uste du Olaia Jimenezek. "Belaunaldi, ohitura, interes eta gustu aldaketak daude. Militantzia eta konpromisoa hartzeko kontua ere egongo da", esan du. "Gaztetxeak aurretik ere izan ditu zirt edo zart batzar batzuk. Gure sasoian ere egon ziren une kritikoak. Ez dut uste belaunaldi oso ideala izan garenik, baino gauza batzuk aldatu egin direla bai. Orain kuadrillek lokala hartzen dute eta nahi dutena egiten dute beraientzat, eta ez dira gehiago zabaltzen. Ez da izango momentua. Beste interes eta beste bizitza estilo batzuk dituzte gazteek. Eta ez da Elgetako edo Euskal Herriko gai bat baizik eta orokorragoa da. Hain zuzen ere, ikerketak egiten ari dira gazteen desmobilizazioaren gaia aztertzeko. Batzuk Boloniako Planarekin ere lotzen dute; goizez eta arratsaldez ikasketatera lotuta egotearekin, alegia".\n"Guk gauzak antolatzen genituen, baina gure inguruan ere desmobilizatu mordoa zegoen", esan du Oxel Erostarbek. "Lanerako geunden batzuk, baina beste asko ez".\nEider Etxanizen hitzetan gazteek Bergararako joera dute orain. "Gu gehiago egoten ginen herrian. Orain, lehenago jaisten dira Bergarara eta askok lokala hartzen dute. Agendak ere beteagoak dituzte. Badute gaztetxearen faltarik?".\nLaster itxiko ditu ateak Elgetako gaztetxeak. "Itxita ikusteak baino pena handiagoa ematen zuen lau gazte ahal zuten moduan gauzak aurrera ateratzen ikusteak. Akaso, gainera, behartuta sentitzen zirelako eta ez hainbeste gustura egiten zutelako", adierazi du Igor Azkaratek.